Seyid Əzim Şirvani ( - Dərslik II cild Azərbaycan Respublikası Təhsil Nazirliyinin 14. 12. 2011- ci IL tarixli\nÜləma haqqını riayət qıl, Əhli-elmə həmişə hörmət qıl. Demə bu kafər, ol müsəlmandır, Hər kimin elmi var, o insandır.\nEy oğul, bil ki, adəmi-bikar, Xüşk olan bir odundu, layiqi-nar. Bunu bizdən deyibdilər əqdəm, Sənəti olmayan deyil adəm.\nİttifaq eyləyəndə beş barmaq, Xeyli asandı bir işi tutmaq. Yoxdur, ey sərvarim, tək əldə səda, İttifaq ilədir sünırü səfa.\nBu nədəndir Savadımız yoxdur, Elmdə ictihadımız yoxdur... ... Bixəbər olmuşuq şəriətdən, Başımız çıxmır elmi-hikmətdən...\nEy oğul, bu dəlili-bişəkdir, Adəmi-bisəvad eşşəkdir.\nDemirəm rus, ya müsəlman ol, Hər nə olsan get əhli-ürfan ol... ...Cəhd qıl neməti-təmamə yetiş, Elm təhsil qıl, məqamə yetiş.\nEy oğul, hər lisanə ol rağib, Xassə ol rusi elminə talib. Onlara ehtiyacımız çoxdur, Bilməsək dil, əlacımız yoxdur.\nFilhəqiqət dirəxti-nakamil, Tərbiyət feyzinə olur şamil. Növi-insan deyil ağacdan kəm, Qabili-tərbiyətdi hər adəm.\nElmsiz kimsənə hünərsizdir, Elmi-bitərbiyət səmərsizdir. Tərbiyət mayeyi-səadətdir, Tərbiyət şəxsə malü dövlətdir.\nAciz, qorxaq, axmaq və sadəlövh olma, ağıllı və tədbirli ol. Avam və nadan qalma, özünə sənət və elm qazan.\nHeç kəsin pisliyini istəmə, xeyirxah ol. Hər bir işi gördükdə əvvəlcə yaxşı düşün, sonra o işə başla.\nHəsən bəy Zərdabi (Məlikov)\n1875-ci il iyun ayının 22-də ilk milli Azərbaycan qəzeti olan “Əkinçi”nin birinci nömrəsini çapdan çıxardı.\nMillətə və insaniyyətə xeyri olana bizlər çox aqil deyirik”.\nSeyid Əzim Şirvani (1835-1888) böyük şair olmaqla bərabər, həm də böyük pedaqoq və məktəbdar olmuşdur.\nƏvvəlcə, babasından ərəb və fars dillərini öyrənən Seyid Əzim, sonra Şamaxıda mədrəsə təhsili almış, daha sonra Şərq ölkələrinə səyahətə çıxmış, dövrünün böyük alimləri ilə görüşmüş, elmini, dünyagörüşünü daha da genişləndirmişdir. 1856-cı ildə Seyid Əzim əvvəlcə İraqda, sonra Nəcəf və Bağdadda, daha sonra da Suriyanın Şam şəhərində ali ruhani təhsil almışdır. Şamaxıya qayıtdıqdan sonra 1869-cu ildə orada yeni üsul üzrə məktəb açaraq ömrünün axırına qədər burada müəllimlik etmişdir. Köhnə mollaxanalardan fərqli olaraq o, bu məktəbdə uşaqlara dini elmlərlə yanaşı, Azərbaycan, fars, rus dillərini təlim etmiş, tarix, coğrafiya, hesab və s. fənlərdən ibtidai məlumat vermişdi.\nBu məktəblə bağlı məşhur ədəbiyyatşünas, maarifpərvər Firidun bəy Köçərli yazır: “Axirül-əmir Hacı Seyid Əzim öz vətəni Şamaxı şəhərinə müraciət edib burada bir məktəb binası qoymuşdur ki, onda türk, fars və rus dilləri təlim olunurdu. Və lakin o vaxtlarda təlim-tərbiyə məsələsi çox çətin əmrlərdən birisi hesab olunurdu. Çünki üsuli-cədid üzrə uşaqlara oxumaq və yazmaq öyrətmək la-yiqincə müntəşir olmamışdı və təlim işlərinə mübaşir olan əşxasın üsuli-cədid nədən ibarət olduğundan xəbəri yoxdu və köhnə qaydadan bir müəllim dışarı çıxsaydı və təlim üçün təzə və yüngül bir cığır açsaydı, camaat ona rəğbət göstərməyib, nifrətlərini çox namərbut və kobud əda və hərəkətlər ilə izhar qılardılar”.\nHeç təsadüfi deyil ki, Azərbaycanın görkəmli şairi Mirzə Ələkbər Sabir, məşhur yazıçı və pedaqoq Sultan Məcid Qənizadə və bir sıra başqa yazıçı və şairlər Seyid Əzimin açdığı bu məktəbdə oxumuşlar. Zəngin ədəbi yaradıcılığa malik olan Seyid Əzim Şirvaninin bədii irsi biri azərbaycanca, digəri isə farsca iki böyük külliyyatdan ibarətdir.\nS.Ə.Şirvani həm də ictimai xadim olmuşdur. Onun çox gözəl təşkilatçılıq bacarığı olmuşdur. Məşhur “Beyt üs-Səfa”nın (ərəbcə “Səfanın evi” anlamındadır; 19-cu əsrin 60-cı illərində yaradılmış şairlər məclisi idi. Şamaxılı şair Məhəmməd bəy Səfanın evində yaradılmışdı. Şirvan şairlərindən Mollağa Bixud, Ağababa Zühuri, Qafar Rağib, Ələkbər Qafil, Molla Mahmud Zuyi və başqa tanınmış şairlər bu məclisin fəal üzvlərindən idilər. Məclisə S.Ə.Şirvani və M.Bixud başçılıq edirdilər. “Beyt üs-Səfa” Şuşadakı “Məclisi-üns”, “Məclisi-fəramuşan”, Bakıdakı “Məcmə üş-şüəra” ədəbi məclisləri ilə sıx yaradıcılıq əlaqələri saxlayırdı) yaradıcılarından və rəhbərlə-rindən idi.\nAzərbaycan uşaq ədəbiyyatının görkəmli yaradıcılarından biri kimi şöhrət qazanmış, təlim-tərbiyə mövzusunda yazdığı əsərlərində yazıçı-pedaqoq kimi özünün məharətini göstərmiş Seyid Əzim Şirvaninin ədəbi irsinin mühüm hissəsini uşaq və gənclərin təlim-tərbiyəsinə həsr etdiyi əsərlər təşkil edir. “Qafqaz müsəlmanlarına xitab”, “Təlim-tərbiyə haqqında”, “Əkinçi” qəzetinə yardım üçün”, “Həsən bəy Məlikov Zərdabiyə”, “Puşkinə heykəl qoyulması münasibətilə” və s. şeirlərində o, bir maarifçi kimi feodal-patriarxal qayda-qanunların əleyhinə çıxmış, qabaqcıl ideyaların carçısı olmuşdur.\nSeyid Əzim insanlara dərin və hərtərəfli bilik qazanmağı tövsiyə edir və bunula bərəbər gözəl əxlaq və ədəbə yiyələnməyi zəruri hesab edirdi.\nSeyid Əzimin nəcib ideyalar tərbiyə edən əsərlərini məktəb şagirdləri bir əsrdən artıqdır sevə-sevə oxuyub əzbərləyirlər. Şairin öz oğlu Mir Cəfərə müraciətlə yazdığı şeirlərdə təbliğ olunan fikirlər əslində bütün uşaqlar və gənclər üçün olduqca faydalıdır.\nŞair “Alimlərə hörmət haqqında moizə” şeirində oğlu Mir Cəfərə müraciətlə yazır:\nÜləma haqqını riayət qıl,\nHər kimin elmi var, o insandır.\n...Elm bir nur, cəhl zülmətdir,\nCəhl düzəxdir, elm cənnətdir .\nŞairin əsərləri içərisində öyüd, təmsil və didaktik mahiyyət daşıyan mənzum hekayələr çoxdur. Bunların da müəyyən bir hissəsi öz ideyaları etibarı ilə onun maarifçi, didaktik şeirləri ilə birləşir. Doğruçuluq, mərdlik, dostluq, yoldaşlıqda mətanət, çalışqanlıq, əzilənlərə kömək, insanlarla yaxşı rəftar və s. gözəl və nəcib sifətlərin tərbiyələndirilməsi həmin öyüdlərin əsas məzmununu təşkil edir. Şairin öyüdlərinin çoxu bu günə qədər öz tərbiyəvi əhəmiyyətini itirməmişdir.\nSeyid Əzimin öyüdlərində zəhmət, əmək insanı ucaldan başlıca amillər kimi göstərilir və gənc nəslə işsizlikdən, bikarçılıqdan uzaqlaşıb, müəyyən bir sənətə yiyələnmək tövsiyə olunur:\nMaarifpərvər şair başqa bir şerində birlik, ittifaq ideyasını irəli sürərək, fərdiyyətçiliyin əleyhinə çıxır, gəncləri birliyə, ittifaqa çağırırdı:\nİttifaq eyləyəndə beş barmaq,\nXeyli asandı bir işi tutmaq.\nYoxdur, ey sərvarim, tək əldə səda,\nİttifaq ilədir sünırü səfa.\nSeyid Əzim şeirlərində Şamaxıda o zamanlar rus dilində yeni rəsmi dövlət məktəbinin açılmasından, özünün bu məktəbdə müəllim kimi çalışmasından və elmin məziyyətlərindən bəhs edir. O, elmli şəxsi var-dövlət sahibi, elmsiz şəxsi isə heyvan kimi dəyərləndirir:\nBu nədəndir? Savadımız yoxdur,\nElmdə ictihadımız yoxdur...\n... Bixəbər olmuşuq şəriətdən,\nBaşımız çıxmır elmi-hikmətdən...\nElmsiz şəxs misli-heyvandır .\nOğlu Mir Cəfərə yazdığı bir məktubunda şair bu fikrini daha kəskin şəkildə ifadə edərək yazır: “Təvəqqe eləyirəm ki, yaxşı dolanasan, ananı incitməyəsən, yoldaşlarını incitməyəsən, oxumağa səy eləyəsən”.\nSeyid Əzim əsl sənətə yiyələnmək üçün elmi əsas götürür. O deyir ki, yaxşı sənətkar olmaq üçün elmli olmaq lazımdır, çünki elmsiz sənət dəyərsiz bir şeydir.\nŞair “Cəfər, ey qönçeyi-gülüstanım” misrası ilə başlayan şeirində öz övladına əhli-ürfan kimi yetişməyi, bunun üçün “hər lisanə rağib” olmağı, bütün elmləri öyrənməyi məsləhət görür:\nHər nə olsan get əhli-ürfan ol...\n...Cəhd qıl neməti-təmamə yetiş,\nKlassik rus ədəbiyyatının mütərəqqi rolunu və əhəmiyyətini düşünən Seyid Əzim Azərbaycan təzkirəçiləri arasında ilk dəfə ola-raq rus ədəbiyyatına da müəyyən yer ayırmışdır. O, xüsusilə Puşkinin zəngin irsindən rəğbətlə bəhs etmiş, onu kamala çatmış ən yüksək bir şair, faydalı əsərlər müəllifi və yeni rus ədəbi dilinin mahir bilicisi, ustası kimi tərifləmişdir. Şair şeirlərinin birində oğluna xitabən öz dövrünün gənclərinə rus dilini öyrənməyi məsləhət görür:\nXassə ol rusi elminə talib.\nSeyid Əzimin rus dilini öyrənməyi təbliğ etməsi o dövr üçün mütərəqqi bir hadisə idi. O zaman Azərbaycanda hakim dairələr, ruhanilər rus dilinin, Rusiyadan ucqarlara keçən hər cür qabaqcıl ideyaların əleyhinə çıxırdılar. Elə buna görə də avam xalqa rusca oxumağı şəriətcə qadağan edir, rus dilində kitab, qəzet, jurnal oxuyanları “kafir” adlandırırdılar.\nMütərəqqi ideyaların carçısı olan Seyid Əzim bu mühafizəkarların əleyhinə olaraq rus dilinin tədrisini, rus və Avropa mədəniyyətinin qabaqcıl nailiyyətlərindən istifadə etməyi günün ən vacib və zəruri məsələlərindən sayır və bu sahədə müasiri Həsən bəy Zərdabi ilə bərləşirdi\nSeyid Əzim insanın formalaşmasında rərbiyənin roluna böyük qiymət vermiş, bütün insanların tərbiyəyə möhtac olduğunu bildirmişdir:\nŞairin fikrincə, insan elm və tərbiyə sayəsində öz əxlaqını və ədəbini inkişaf etdirib yetkin səviyyəyə çata bilər. İnsanın səadətinin mayasında tərbiyə dayanır. Tərbiyəsiz elmin isə faydası yoxdur:\nElmsiz kimsənə hünərsizdir,\nTərbiyət şəxsə malü dövlətdir.\nS.Ə.Şirvаni ilk yаşlаrdаn vеrilən tərbiyəni, аilə tərbiyəsini zəruri sаyır, vаlidеynlərin övlаdlаrınа düzgün tərbiyə vеrməyi məsləhət bilirdi. О, “Qоcа аnа və оğul” аdlı şеirində ilkin tərbiyənin nə-yə qаdir оlduğunu çох ibrətаmiz bir misаllа qеyd еdirdi. Оnun fikrincə, vаlidеynlər övlаdlаrınа nümunə оlmаlı, məktəblə, müəl-limlərlə sıх əlаqə sахlаmаlıdırlаr. Hər bir vаlidеyn övlаdını cəmiyyətin fаydаlı bir üzvü kimi tərbiyə еtməlidir.\nSеyid Əzimin əsərlərində əхlаq tərbiyəsinə dаir fikirləri mühüm yеr tutur. Оnun bütün əsərlərində dоğruçuluq və düzlük, dоstluq və yоldаşlıq, хеyirхаhlıq, rəhmlilik, tоrpаğа bаğlılıq təqdir edilir, pахıllıq, hiyləgərlik, yаlаnçılıq, mərhəmətsizlik, kоbudluq isə tənqid оlunur. О, əməyi nəinki yаşаyış mənbəyi, hаbеlə еlmi həyаtlа bаğlаyаn vаcib bir аmil, insаn аğlını inkişаf еtdirən və mühüm tərbiyə vаsitəsi hеsаb еtmişdir.\nОnun fikrincə, əmək əqli təhsilin zəruri bir ünsürüdür. О, hər hаnsı bir pеşəyə yiyələnmək istəyən şəхsin həmin pеşəni kаmil bilməsini zəruri sаyır və məhdud bir pеşə sаhibi оlmаğın əlеyhinə çаğırdı. О, еyni zаmаndа çох pеşəçiliyi tənqid еdirdi S.Ə.Şirvаni оğlunа öyüdlərində еlm аdаmlаrınа hörmət еtməyi məsləhət görür və dеyirdi ki, еlm əhlinə həmişə hörmət еtmək gərəkdir.\nSeyid Əzim bu günə qədər öz tərbiyəvi əhəmiyyətini itirməyən öyüd-nəsihətlərini mənzum hekayələrinin başlanğıcında və axırında verir, onları həmin əsərlərin məzmunu ilə əlaqələndirirdi. Maarifçi-pedaqoq öz oğlu Mir Cəfərə üz tutaraq onun timsalında zəmanə cavanlarına bu cür dəyərli nəsihətlər verirdi:\nAciz, qorxaq, axmaq və sadəlövh olma, ağıllı və tədbirli ol.\nAvam və nadan qalma, özünə sənət və elm qazan.\nEhtiyac içində olanlara və darda qalanlara kömək əlini uzat.\nFırıldaqçı və şər adamlardan uzaqlaş, yaxşı və nəcib adamlarla yoldaşlıq et, dostluqda və yoldaşlıqda möhkəm ol.\nHeç kəsin pisliyini istəmə, xeyirxah ol.\nHər bir işi gördükdə əvvəlcə yaxşı düşün, sonra o işə başla.\nQaşqabaqlı olma, şirindilli və gülərüzlü olmağı özünə adət elə.\nMəclisdə ədəblə otur və ədəblə danış.\nSözu öz məqamında düşünərək söylə.\nSeyid Əzimin XIX əsrdə məktəb, elm, maarif, mədəniyyət, təhsillə bağlı söylədiyi fikirlərin çoxu bu gün də öz aktuallığını sax-lamaqdadır. Şairin maarifçilik ovqatında yazdığı əxlaqi-didaktik şeirləri gənc nəslin vətənpərvərlik və qəhrəmanlıq ruhunda tərbiyə olunmasına həmişə faydalı təsir göstərmişdir. Buna görə də klassik sənətkarımızın zəngin ədəbi-bədii irsi müstəqil Azərbaycan Respublikasında çağdaş dövrün tələbləri baxımından daha dərindən araşdırılmağa və öyrənilməyə layiqdir.\nHəsən bəy Zərdabi (Məlikov) (1842-1907) Azərbaycanın maarif mücahidi, görkəmli ziyalısı, Moskva Universitetini bitirən ilk müsəlman türk məzun, Azərbaycanda ilk universitet təhsilli alim və müəllim, islam aləminin ilk təbiətşünas alimi, Bakı Gimnaziyasının ilk müsəlman türk müəllimi (1869-cu il), Azərbaycanda və bütün müsəlman Şərqində xeyriyyəçilik hərəkatının banisi və "Cəmiyyəti-Xeyriyyə"nin qurucusu (1872-ci il), 1873-cü ildə öz şa-girdləri ilə birlikdə Bakıda Azərbaycan türk dilində ilk teatr tamaşası göstərən mədəniyyət xadimidir. Həsən bəy öz qiymətli həyatını xalqın savad alması və maariflənməsinə sərf etmişdi. O, Azərbaycanda ilk qızlar gimnaziyasının açılmasının təşəbbüskarı, təşkilatçısı, 1906-cı ildə Bakıda Azərbaycan Müəllimlərinin Birinci Qurultayının təşkilatçısı və qurultayın sədri olmuşdur. Həsən bəy Azərbaycan mətbuatının banisidir. O ana dilimizdə Azərbaycan milli mətbuatını yaratmış və 1875-1878-ci illərdə "Əkinçi" adında Rusiyada ilk türkdilli qəzeti nəşr etmişdir. “Əkinçi” qəzeti Azərbaycanda pedaqoji elmin inkişafında böyük rol oynamışdır. Qəzetin elə bir nömrəsi olmamışdır ki, orada maarifin, təhsilin, elmin təbliğinə yer verilməsin. H.B.Zərdabi qəzet vasitəslə üzünü ziyalılara tutub onları məktəb açmağa, elm, maarif və tərbiyə ilə məşğul olmağa çağırırdı.\nO adını Azərbaycan Mədəniyyət tarixinə qızıl hərflərlə yazdıran dahi ziyalı, böyük təbiətşünas alim, pedaqoq, naşir və nasirdir. Onun babası Rəhim bəy və Səlim bəy o dövrün gözüaçıq adamlarından olmuşdur. Hər ikisi çar ordusunun zabiti olmuşdur.\nHəsən bəy ilk təhsilini mollaxanada almış,1852-ci ildən isə atasının istəyi ilə rus dilində savad verən 4 sinifli Şamaxı şəhər məktəbində oxumağa başlamışdır. Məktəbin son sinfində o, cavabları ilə imtahan komissiyası üzvlərini elə heyrətləndirmişdi ki, Qafqaz Təhsil Dairəsinin rəisi baron Nikolay Həsən bəyin təhsilini dövlət hesabına Tiflis gimnaziyasında davam etdirməsi təklifini vermişdi. O yaxın qohumu, general Fərəc bəy Ağayevin köməyi ilə gimnaziyada təhsilini davam etdirmişdir. 1860-cı ildə gimnaziyanı uğurla bitirən Həsən bəy Moskva universitetinin fizika-riyaziyyat fakültəsinin təbiətşünaslıq fakültəsinin təbiətşünaslıq bölməsinə daxil olmuşdur. Burada təhsil aldığı 1861-1865-ci illərdə o,böyük mə-nəvi inkişaf yolu keçmiş, özünün yüksək mədəniyyəti və istedadı ilə universitetin müəllim və tələbələri arasında dərin hörmət qazanmışdı.\nXIX əsrin II yarısında Şimali Azərbaycanda maarifçilik ideya-larının başçısı, bu ideyaları əməli surətdə həyata keçirmək üçün yorulmadan təşəbbüs göstərən ziyalı Həsən bəy Zərdabi idi. Dövlət məmuru, məhkəmə katibi, gimnaziya müəllimi kimi müxtəlif vəzi-fələrdə çalışan Həsən bəy Zərdabi qəflət xalqı qəflət yuxusundan oyatmaq, onu maarif və mədəniyyətə qovuşdurmaq üçün milli mətbuata böyük ehtiyac olduğunu görürdü. O, 1870-ci ildən başlayaraq Azərbaycan dilində qəzət nəşrinə icazə almaq üçün Qafqazın rəsmi dairələrinə dönə-dönə müraciət etmişdi. Lakin dövlət məmurları Həsən bəyin xahişini hər dəfə müxtəlif bəhanələrlə rədd edir, istəyinin qarşısına keçilməz sədlər çəkirdilər. Buna baxmayaraq Həsən bəy əzmi, iradəsi ilə bütün maneələri üstələdi, qəzetin müstəsna hal olaraq Bakıda senzuradan keçilməsinə icazə aldı. İstanbuldan mətbəə hürüfatı gətirdi və beş illik mübarizədən sonra 1875-ci il iyun ayının 22-də ilk milli Azərbaycan qəzeti olan “Əkinçi”nin birinci nömrəsini çapdan çıxardı.Rusiya imperiyasında yaşayan bütün türk-müsəlman əhalisinin birinci mətbuat orqanı olan “Əkinçi”nin nəşrə başlaması ilə ölkənin sosial-mədəni həyatında bir canlanma əmələ gəldi, demokratik ideyalar daha sürətlə yayılmağa başladı. ”Əkinçi” öz səhifələrində xalq kütlələrini sosial fəallığa, yeni, müasir mədəniyyətə cəlb edirdi. Azərbaycanın qabaqcıl fikirli adamları Mirzə Fətəli Axundzadə, Seyid Əzim Şirvani, Nəcəf bəy Vəzirov, Əsgər ağa Gorani, Məhəmməd Tağı Əlizadə, Əhsənül-Qəvaid, Məhbus Dərbəndi və başqaları bu qəzet ətrafında birləşərək feodal patriarxal quruluşun, orta əsr geriliyinin, köhnə həyat formaları və adət-ənənələrinin əleyhinə çıxır, ictimai həyatın bütün sahələrində tərəqqi, yeniləşmə, təzələnmə ideyalarını irəli sürüdülər. Qəzet 2 həftədə bir dəfə çap olunurdu. Onun beş şöbəsi var idi: ”Daxiliyyə”, “Əkin və ziraət xəbərləri”, “Məktubat” , “”Elm xəbərləri”, “Təzə xəbərləri” idi. Onun əsas şöbəsi “Əkin və ziraət xəbərləri” idi. Burada əkinçilik, bağçılıq, bostançılıq, maldarlıq, ümumiyyətlə kənd təsərrüfatı sahəsində çalışan adamlara faydalı məsləhətlər verilirdi. ”Əkinçi”nin toxunduğu, təhlil və izahına ehtiyac duyduğu problemlər çox rəngarəng idi. Onun səhifələrində ictimai həyatın demək olar bütün sahələrinə dair yazılar dərc olunurdu. Orada çap edilən məqalələrdə iqtisadi, siyasi, mədəni, sosial, fəlsəfi, ədəbi-tənqidi, tibbi məsələlərdən söhbət açılır, geniş xalq kütlələrinə sağlamlığı qorumaq, torpağı becərmək, mal-qaranı bəsləmək, məhsuldarlığı artırmaq qaydaları barədə faydalı məsləhətlər verilirdi. “Bəs nə üçün “Əkinçi”?”\nƏvvəla fərqli mülahizələri açıqlamazdan öncə, kulturologiyanın bəzi nəzəri əsaslarını xatırlayaq. Bilənlər bilir ki, Kulturologiya – Mədəniyyətşünaslıq haqqında elmdir. “Mədəniyyət” anlayışı isə latın mənşəli “Culture” sözündən dönmədir. Antik dövrlərdə “Culture”nin ilkin hərfi mənası “torpağı becərmək”, “emal (şum) etmək”, “torpağı arıtlayıb yararlı hala salmaq”, əkin-biçinə hazırlamaq, “becərmək” anlamındadır. Qədim dövrlərdə ilk yaranışında bu söz obyektdə insan əməyi ilə aparılan dəyişiklikləri ifadə etmək, əkin yerlərinin, torpaq sahələrinin və s. şumlandığını, sahmana salındığını bildirmək üçün istifadə edilib. İndinin özündə də “aqrokultura” sözü termin kimi mövcuddur. Zaman keçdikcə insan fəaliyyətinin nəticəsi olan “culture” (“kültür”- “kultura”) sözünün məna və məzmun tutumu daha da dərinləşib. O yalnız praktiki fəaliyyəti deyil, həm də mənəvi fəaliyyət sahələrini əhatə etməyə başladı. Elmə maddi və mənəvi Mədəniyyət anlayışları daxil oldu. Beləcə torpağı becərmək, emal (şum) etmək, torpağı arıtlayıb (təmizləyib) yararlı hala salmaq, əkin-biçinə hazırlamaq, becərməklə yanaşı, artıq insan əlinin, zehninin, qəlbinin iştirakı ilə yaradılan bütün dəyərlər “Culture” – “Kültür” – “Kultura” – “Mədəniyyət” əlaməti kimi qəbul olunmağa başladı…\nMədəni inkişaf dedikdə mövcud olan bütün dəyərlər sistemi, bütün yaradıcılıq sahələri, bütün elm, texnika, iqtisadiyyat, isteh-salat, idarəetmə, səhiyyə, təhsil, ticarət, tikinti, yol, su, işıq, xidmət, təchizat… nəzərdə tutulur. Mədəni insan özünü deyil, özgəsini düşünərək yaşayan insandır. Çünki insanı vəhşilikdən ayıran məhz onun mədəni qazanclarıdır. İnsan varsa Mədəniyyət var, yaxud Mədəniyyət yoxdursa, İnsan da yoxdur…\nİkincisi ondan ibarət idi ki,qəzetim məqsədi xalqı qəflət yuxusundan oyatmaq, maarifə,mədəniyyətə cəlb etmək idi.”Əkinçi” adı isə bu mövzulardan uzaq idi. Qəzetin adını “Əkinçi” qoymaqla senzuradan keçmiş oldu.\nH.B. Zərdabi inkişaf yollarında əsasən qabaqcıl Avropa təcrübəsindən bəhrələnməyi vacib sayırdı və “milli-dini özgürlük” bəhanəsi altında Qərbdən gələn yeniləşmə əlamətlərinin qarşısını kəsməyə çalışan gerizəkalıları kəskin tənqid atəşinə tuturdu. Dünyagörüşü etibarilə Avropa meylli olan H.B.Zərdabi çağdaş dövrlə səsləşməyən köhnə fikirlərin, mədəni geriliyin təzahürlərini aradan qaldırmağa çağırırdı. Bəlkə də təzadlı səslənər, ancaq çox vaxt xalqın həyatındakı, məişətindəki yaramaz situasiyaların kəskin tənqidi – xalqa olan böyük sevgidən irəli gəlir.\nH.B. Zərdabi pedaqoji fəaliyyətlə məşğul olmuş, 1878-ci ildə Bakı realni məktəbində müəllim işləmişdir.\n1879-1896-cı illərdə Zərdabda yaşamış, pedaqoji məqalələrlə çıxş etmiş, maaarifçiliklə məşğul olmuşdur.\n1896-cı ildə Bakıya köşmüş, qız məktəbi açmaq istəmiş, amma baş tutmamış, “Kaspi” qəzetində əməkdaşlığa başlamışdır.\nHəsən Bəy Zərdabinin əxlaqi görüşləri diqqəti cəlb edir. Zərdabi cəhaləti, xürafat və mövhümatı tənqid edirdi. O, şəxsiyyətin tərbiyəsinə fikir verilməsini məqsədəuyğun sayır, mənəvi keyfiyyətlərin inkişaf etdirilməsi, xüsusən vətənpərvərlik və milli hisslərin qüvvətləndirilməsini lazım bilirdi. O, insan həyatının mənasını xalqına təmənnasız xidmətdə görür və bu barədə deyirdi: “Millətə və insaniyyətə xeyri olana bizlər çox aqil deyirik”.\nHəsən bəy Zərdabi vətəndaşları öz insanlıq ləyaqətini anla- yıb başqaları tərəfindən alçaldılmasına, əzilməsinə, hüquqlarının ayaqlar altına atılmasına yol verməməyə çağırırdı. O öz şərəfini, izzətini, hüquq və mənliyini qorumayan şəxsləri heyvandan belə aciz sayırdı.\nHəsən bəy Zərdabi qadın təhsilini, əxlaq, fiziki və əmək tərbiyəsini daim diqqət mərkəzində saxlayır, fiziki tərbiyəni bir pedaqoji problemdən savayı, həm də ictimai problem kimi, fiziki tərbiyəni zehni və əxlaqi tərbiyə ilə vəhdətdə nəzərdən keçirirdi. H.Zərdаbi əqli, əхlаqi, hissi-еstеtik tərbiyə və əmək tərbiyəsinə yüksək əhəmiyyət vеrir və dеyirdi ki, bunlаrın аrаsındа qаrşılıqlı əlаqə vаrdır.\nZərdаbiyə görə, düzgün təşkil еdilən və şüurlu surətdə müəyyən məqsədə dоğru yönəldilən əmək vаsitəsi ilə pоzulmuş аdаmlаrı, həttа cinаyətkаrlаrı dа tərbiyə еtmək оlаr. Əl əməyi uşаqlаrın əхlаqını sаflаşdırır, təkmilləşdirir, оnlаrdа təvаzökаrlıq və hörmət, işgüzаrlıq, vətənpərvərlik, əməksеvərlik və bаşqа insаni sifətləri tərbiyə еdir. O, məktəblərdə çilingərlik, хаrrаtlıq еmаlаtхаnаlаrı yаrаtmаğı, kənd şərаitində də uşаqlаrı mаldаrlıq, tаrlаçılıq işlər ilə tаnış еtməyi zəruri sаyırdı.\nHəsən bəy Zərdаbi vətənpərvərliyi yüksək qiymətləndirir və həyаtın mənаsını хаlqa хidmət еtməkdə görürdü. О, gənclərə mürаciətində dеyirdi ki, əsl vətənpərvər о аdаmdır ki, vətəninə, хаlqınа təmənnаsız kömək еdir, hеç bir mükаfаt gözləmir, vətənin şöhrət və qüdrətini, rifаh hаlını аrtırır. H.Zərdаbi məktəb və tərbiyəni аilədən, аilə tərbiyəsindən аyırmır, o аilənin uşаğın tərbiyəsindəki rоlunа хüsusi diqqət yеtirirdi. Zərdаbiyə görə, аtа və аnаlаr övlаdlаrının tərbiyəsinə xüsusi qаyğı göstərməli, оnlаrı düzgün tərbiyə еtməlidirlər.\nZərdаbiyə görə, tərbiyənin də, tərbiyəsizliyin də ilk mənbəyi аilədir. Bunа görə də məktəb аiləyə kömək еtməli, övlаdlаrının tərbiyəsində çətinlik çəkən vаlidеynlərə pеdаqоji məsləhətlər vеrməlidir.\nH.Zərdаbi gənc nəslin sаğlаmlığınа, fiziki tərbiyəsinə хüsusi diqqət yеtirir və dеyirdi ki, nахоşluq hаqqındа nаlə çəkməkdənsə, sаğlаmlığın qаyğısınа qаlmаq lаzımdır. Zərdаbi təmiz hаvаnı, suyu günəş işığını sаğlаmlığın zəruri şərti hеsаb еdirdi.\nZərdаbi sаğlаmlıq və fiziki tərbiyə hаqqındа fikirlərini tibbə dair əsərlərində şərh еtmişdir. Zərdаbi dеyirdi ki, hər bir kəs xoşbəxt оlmаq istəyirsə sаğlаm оlmаğа çаlışmаlıdır. Səlаmətlik bədən üçün böyük nеmətdir. Xoşbəxtlik mаl-dövlətə dеyil, bədənin sаğlаmlığındаdır. Bunа görə də bədənin sаğlаmlığınа uşаqlıq və gənclik çаğlаrındаn qаyğı göstərilməlidir. H.Zərdаbi bədəni sаlаmаt sахlаmаq üçün zəruri оlаn gigiyеnik qаydаlаrı dа gеniş təhlil еtmişdir. Оnun fikrincə, insаn üçün piyаdа gəzmək çox vаcibdir.\nО, dərini təmiz sахlаmаğı vаcib sаyır və dеyirdi ki, bunun üçün hr gün çimmək sаlаhdır, çünki bədən isti-sоyuğа аdət еdir. Dəniz suyu ilə çimmək bədəni bərkidir, iştаhаnı аçır, yоrğunluğu аlır. Zərdаbi sаğlаmlığın qоrunmаsındа yuхuyа xüsusi diqqət yеtirmişdir. İnsаnın yоrğunluğunu аlmаq üçün dincəlməsi, yuxu çox vаcibdir.\nH.Zərdаbi tərbiyə məsələsinə vacib pedaqoji prоblеm kimi bахmışdır. О, fiziki tərbiyəyə isə ictimаi prоblеm kimi bахmışdır. О, əməyi fiziki tərbiyənin tərkib hissəsi hеsаb еdir və dеyirdi ki, fiziki tərbiyə şəхsiyyətin аhəngdаr inkişаfının mühüm şərtlərindən biridir.\nMəhəmməd ağa Şahtaxtlı (1846-1931) böyük şərqşünas alim, görkəmli pedaqoq və ictimai xadim olmuşdur. O, Beynəlxalq Fonetika Cəmiyyəti (1899), Beynəlxalq "Asiya cəmiyyəti" (1900) və Rusiya İmperator Coğrafiya Cəmiyyəti Qafqaz şöbəsinin (1903) həqiqi üzvü olmuş, Bakı Universitetinin professoru (1920) kimi peadqoji fəaliyyət göstərmişdir. Naxçıvan şəhər məktəbini və Tiflis klassik kişi gimnaziyasını (1863) bitirdikdən sonra, Peterburqda müstəqil yolla alman dilini öyrənmiş, sonra da Leypsiq Universitetinin fəlsəfə, tarix və hüquq fakültəsini bitirmişdir (1869). 1873-187-ci illərdə Parisdə Şərq dilləri məktəbində mühazirələr dinləmiş, fransız dilini öyrənmiş, Azərbaycan, rus, alman, fransız, ingilis, ərəb, türk, fars dillərində ədəbi və elmi, pedaqoji əsərlər yazmış, təxminən 12 dil bilmişdir.\nM.Şahtaxtlı ömrünün 50 ildən çoxunu xalq maarifi, məktəb və milli mətbuat məsələlərinə həsr etmişdir. 1882-ci ildə “Qafqaz” qəzetinin səhifələrində dərc etdirdiyi “Müsəlmanların məktəb həyatı” başlıqlı silsislə məqalələri onun Azərbaycan xalq maarifinin və məktəb təhsilinin bütün sahələri ilə yaxından bələd olduğunu göstərir. O xalqın maariflənməsi və tərəqqi etməsi üçün yollar axtarırı ana dilinin inkişafı üçün pedaqoji məqalələr yazır və dərsliklər nəşr etdiridi.\nOnun pedaqoji irsində təhsilin ana dilində aparılması fikri mərkəzi yerlərdən birini tuturdu. Ana dilinin təlim roluna ayrıca əhəmiyyət verən Şahtaxtlı təhsilin yalnız ana dilində aparılmasını zəruri hesab etmişdir. O, yazırdı: “İbtidai məktəb yalnız təhsilin ana dilində apardığı zaman yaxşı nəticə verər”. Şahtaxtlı qeyd etmişdir ki, məktəbdə verilən elmi-biliklərlə tanışlıq üçün ana dili əsas vasitədir. Şagird ana dili vasitəsilə birbaşa təlimin məzmunu ilə tanış olmağa, ona yiyələnməyə başlayır. Ana dilini yaxşı bilmədən digər dillləri öyrənmək çətin olur. Ana dilinin inkişaf etdirilməsi məqsədilə Məhəmməd ağa Şahtaxtlı 1906-1907-ci illərdə Tiflisdə üç hissədən ibarət “Ana dili” dərsliklərini nəşr etdirmişdir. Onun Tiflisdə Tomson mətbəəsində 1879-cu ildə Azərbaycan və rus dillərində çap etdiridyi “Təkmilləşdirilmiş müsəlman əlifbası” kitabı bu sahədəki ilk təşəbbüsün nəticəsi kimi meydana çıxmışdır.\nMəhəmməd ağa Şaxtaxtlı hələ Sovet hakimiyyəti illərində latın əlifbasının ən fəal tərəfdərlarından biri kimi mübarizə aparmışdır. Onun XX əsrin əvvəllərində Azərbaycan dili haqqında irəli sürdüyü təklifləri günümüzə qədər öz aktuallığını saxlamaqdadır. Eyni zamanda o, dilimizin adı haqqında da dəyərli araşdırmalar aparmışdır. Bu baxımdan onun təkmilləşdirilmiş müsəlman əlifba lahiyəsini (1879) Azərbaycan xalqının maariflənməsinə xidmət edə biləcək münasib əlifbamızın təcəssümü hesab etmək olar.\nMəhəmməd ağa Şahtaxtlının ana dili məktəbinin təşkili üçün irəli sürdüyü mühüm məsələlərdən biri ərəb əlifbasından xilas olmaq idi. O, yazırdı ki, “Ana dilində müvafiq dərsliklərin olması, mollaların pedaqoji təhsil almış xalq müəllimləri ilə əvəz edilməsi hələ məsələni tamamilə həll etmir. Çünki ərəb əlifbasının qüsurları üzündən ana dili məktəbləri təlim-tərbiyə işinin nəticəsinə görə lazımı səviyyəyə qalxa bilməz”. Onun 1902-ci ildə “Sövti şərq əlifbası” və 1903-cü ildə isə “Xətti-Məhəmmədağa” başlıqları altında nəşr etdirdiyi əsərləri ərəb əlifbasını sadələşdirmək yolunda çəkdiyi zəhmətin bariz nümunəsi idi. O, milli sözləri yazmaq üçün ana dilində əlifba tərtib etməyi vacib sayırdı. Şahtaxtlı ərəb əlifbasını isə yalnız Quranı və digər kitabları oxumaq üçün saxlamağı təlim işini çətinləşdirən bir iş hesab edirdi. O, yazırdı “bu vaxt şagirdlərə iki əlifba öyrətmək lazım gələr ki, bu da işi asanlaşdırmaq əvəzinə daha da mürəkkəbləşdirər”.\nMəhəmməd ağa Şahtaxtlı təlimdə səs üsulunun tətbiqi məsələsinə də toxunmuşdur. O, savad təlimini ərəb dilində deyil, ana dilində başlamağı zəruri hesab edirdi. O, yazırdı: “Məlum olmayan ərəb dilində Quranı oxutmaq şagirdin marağını zəiflədir, onları oxuduqlarını və tələffüz etdiklərinin məzmununa biganə qoyur”. Şahtaxtlı təlimin yeganə yolunu ana dilində kitabları oxumaqda görürdü. O, belə hesab edirdi ki, təlimin ana dilində olan sadə kitablardan aşılanması şagirdlərdə təlimə həvəsi söndürməz. Əksinə olaraq ana dilində oxunan kitablar şagirdlərdə təlimə qarşı olan maraqları artırmış olar. O, elə dərsliklər yaratmağı təklif edirdi ki, şagird ana dilində öz fikirlərini təbii və məntiqi ardıcıllıqla şərh etmək üçün ondan məlumat əxz etməyi, ona əsaslanmağı bacarsın və nitqinin zənginliyi üçün xalq nümunələrindən istifadə edə bilsin. Buna görə də Şahtaxtlı uşaqlarda oxuya həvəs oyatmaq üçün şifahi xalq yaradıcılığından istifadə edilməsini faydalı hesab ediridi. O şifahi xalq yaradıcılığını ağızlarda gəzən, xalqın ağlını və ictimai həyatını öyrənən zəngin bir mənbə olduğunu qeyd ediridi. Bu məqsədlə özü dərin məzmuna malik olan nağıllar, hekayələr, zərb-məsələlər, atalar sözləri, nəsihətlər və s. toplamışdır. Şahtaxtlı bunlardan məktəblərdə qiraət üçün vəsait kimi tərtib edilməsini faydalı hesab edirdi. Bununla əlaqədar olaraq maarifçi alim o zamanlar latin əlifbasının təbliği ilə geniş məşğul olan yeni yol qəzetində və Moskvada cəmi 5 nömrəsi işıq üzü görmüş “Qızıl Şərq” məcmuəsində bir neçə məqalə çap etdirmiş və 1902-ci ildə tamamladığı 55 səhifədən ibarət bir əsər yazmışdır .\nŞahtaxtlı bir müddət Parisdə yaşamış, Fransa kollecində və Ali Təcrübi Təhsil Məktəbində Şərq dillərindən dərs demişdir. Bu dövrdə fransız dilində nəşr etdirdiyi əsərlər Qərbi Avropa və Amerika mətbuatında müzakirə və mübahisələrə səbəb olmuşdu. Şahtaxtlı Fransanın məşhur Sorbonna Universitetində professor kimi fəaliyyət göstərmiş fonetika sahəsində tədqiqatlar aparmış və Fransa Maarif Nazirliyinin fəxri diplomunu (1901) almışdır.\n1902-ci ildə Şahtaxtlı Naxçıvanda ata mülkünü sataraq Tiflisdə xüsusi mətbəə açmış (sonralar bu mətbəə "Qeyrət" adlanmış və “Molla Nəsrəddin” jurnalının nəşri üçün (1906) Cəlil Məmmədquluzadəyə bağışlanmışdır.) və burada 1903-ci ilin martından Azərbaycan dilində ilk ictimai-siyasi, iqtisadi, elmi, ədəbi-pedaqoji mətbuat olan "Şərqi-rus" qəzetinin nəşrinə başlamışdır. O bu qəzetin məqsədini belə izah edirdi:”Məsləkimizi hər kəs bilir: Məmləkətimizin mədəniyyətinə xidmət etməkdir”. Başqa bir yerdə isə gənclərə müraciətlə yazırdı:”Elmin dalınca gedin. Elm insanı irəli aparır”. Qəzetin Azərbaycanda ictimai fikir tarixinin inkişafında, xalqın maariflənməsində xüsusi xidməti olmuşdur. Onun səhifələrində dünyəvi elmlər, ana dili, qadın azadlığı ilə bağlı mütərəqqi fikirlər, pedaqoji məqalələr öz əksini tapmışdır. "Şərqi-Rus" qəzeti Cəlil Məmmədquluzadə, Mirzə Ələkbər Sabir, Abbas Səhhət, Ömər Faiq Nemanzadə, Hüseyn Cavid, Məməd Səid Ordubadi, Əliqulu Qəmküsar, Əli Nəzmi, Mirzə Cəlil Şürbi kimi açıqfikirli ədib və mühərrirləri öz ətrafında birləşdirmişdi. Bu yaradıcı heyət Azərbaycanda mətbuatın inkişafının yeni mərhələsinin ("Molla Nəsrəddin") başlanmasına zəmin yaratmışdılar. 1907-ci ildə İrəvan quberniyasından II Dövlət Dumasına deputat seçilən Məhəmməd ağa Şahtaxtlı Duma bağlandıqdan sonra "Rossiya" (Peterburq) qəzeti redaksiyasında işləmiş, 1908-1918-ci illərdə, xaricdə (əsasən, Türkiyə, İran və İraqda) yaşamışdır. 1919-cu ildə vətənə qayıtmış, Bakı Universitetinin yaradılmasında fəal iştirak etmiş və universitetin ilk azırbaycanlı professoru kimi Şərq dilləri və ədəbiyyatından mühazirələr oxumuşdur.\nElmi, tənqidi və publisist əsərlərində Şahtaxtlı müstəmləkəçilik, irqçilik, qadın əsarəti, dövlət quruluşu, demokratiya, xalq hakimiyyəti, din, şəriət məsələləri və s. haqqında dövrünə görə mütərəqqi fikirlər irəli sürmüşdür. Dövrünün qabaqcıl şəxsiyyətləri Şahtaxtlının ədəbi, elmi-pedaqiji və jurnalistik fəaliyyətini yüksək qiymətləndirmişlər.


“Azərbaycanda mükafatımı oğurladılar, mənimlə zibil kimi davrandılar” – Millimizin sabiq üzvü – Yenicag.Az\nAna Səhifə Banner “Azərbaycanda mükafatımı oğurladılar, mənimlə zibil kimi davrandılar” – Millimizin sabiq üzvü\nYeni Çağ Media Qrupu – Avqust 04, 2017 - 12:09\nYenicag.az xəbər verir ki, «The Guardian» nəşrinə danışan efiopiyalı marafonçu Azərbaycanda başına gələnlərdən söz açıb.\n“Yarışlarda qalib gələcəyim halda, mənə yaxşı maaş, ev, bahalı maşınlar vəd elədilər. Ancaq heç birini görmədim. Mənə mükafat kimi verilən pulumu oğurladılar, aldadıb dopinqə məcbur etdilər. İndi hamıya məsləhət görürəm ki, bu vədlərə inanmasınlar. ”


Çin İrana 400 milyard dollar yatıracaq - TARİXİ RAZILAŞMA - FED.az\n08:24 29 Mart 2021\nÇin Xarici İşlər Nazirinin 25 illik əməkdaşlıq müqaviləsi imzalayaraq etdiyi açıqlamaya görə Çin və İran əlaqələri 'strateji tərəfdaşlıq' səviyyəsinə yüksəlib.\nABŞ-ın sanksiya tətbiq etdiyi iki ölkə - Çin və İran xarici işlər nazirləri şənbə günü 25 illik əməkdaşlıq müqaviləsi imzalayıblar.\nİran dövlət mediasının məlumatına görə, Çin Xarici İşlər naziri Vang Yi həmkarı Cevat Zərifə "İki ölkə arasındakı münasibətlər indi strateji tərəfdaşlıq səviyyəsinə çatıb və Çin İranla əlaqələrini hərtərəfli inkişaf etdirmək istəyir" dedi.\nMünasibətlərin mövcud vəziyyətdən təsirlənməyəcəyini, qalıcı və strateji olacağını ifadə edən Vang, "Münasibətlərini bir telefon zəngi ilə dəyişdirən bəzi ölkələrdən fərqli olaraq, İran münasibətlərinə müstəqil qərar verir" dedi.\nVang, Tehranda razılaşma imzalanmadan əvvəl Prezident Həsən Ruhani ilə görüşdü. Razılaşma ilə Çinin enerji və infrastruktur kimi sahələrə investisiya qoyması gözlənilir.\nRuhani, "İki ölkə arasındakı əməkdaşlıq nüvə razılaşmasının həyata keçirilməsi və Avropa ölkələrinin məsuliyyətlərinin yerinə yetirilməsi baxımından çox vacibdir" dedi. Koronavirus peyvəndlərinə gəlincə, Çinin daha çox peyvənd verməsini istəyirik "dedi.\nNew York Times qəzetinin yazdığına görə, razılaşma Çin tərəfinin İranın bankçılıq, telekomunikasiya, limanlar, dəmir yolları, səhiyyə və informasiya texnologiyaları kimi bir çox sahəyə 400 milyard dollar sərmayə qoymasını nəzərdə tutur. Bunun qarşılığında Çin mütəmadi olaraq böyük bir endirimlə İrandan neft tədarük edəcək.\nHər iki tərəfin, xüsusilə İranın sanksiyalar altında olmasına baxmayaraq İran indiyədək də Çinə gündəlik 1 milyon barel neft ixrac edir.


May.Az - Xəbərlər, ən son xeberler, Azerbaycan xeberleri 2021, xeberler bugun Azərbaycan və dünyada baş verən ən son xəbərlər » Страница 232\nLeyla Əliyeva qız anası oldu\nHeydər Əliyev Fondunun vitse-prezidenti Leyla Əliyeva valideyn himayəsindən məhrum olan körpə qızı övladlığa götürüb. BAKU.WS-in məlumatına görə, Fondun icraçı direktoru Anar Ələkbərov APA-ya müsahibəsində belə deyib. O, müsahibəsində Heydər Əliyev Fondunun fəaliyyəti, gələcək planları və fondun\n27-07-2015 0 ətraflı oxu\nAZAL yeni qiymətləri açıqladı\nEndirimdən sonra hansı istiqamətdəki uçuşların bileti neçəyə olacaq?. Azərbaycan Hava Yolları aviabiletlərin qiymətinin endirilməsi məsələsinə aydınlıq gətirib. AZAL-dan BAKU.WS-ə verilən məlumata görə, prezident İlham Əliyev Nazirlər Kabinetinin 2015-ci ilin birinci yarısının sosial-iqtisadi\nDünyanın ən çox qızıl\nQızıl ehtiyatı dövlətlərə maliyyə siyasətini həyata keçirmək və fövqəladə hallar zamanı ən zəruri ehtiyaclarını ödəmək üçün lazımdır. Buna görə də dünyanın əksər dövlətlərinin qızıl fondları mövcuddur. 1987-ci ildə yaradılan Ümumdünya Qızıl Şurası isə həmin dövlətlərdə mövcud olan qızılın miqdarı\n01-04-2015 0 ətraflı oxu\nBakı metrosunun ilk Avropa\nƏSASLI TƏMİR VAXTI YETİŞMİŞ QATARLAR HƏM DƏ MODERNLƏŞDİRİLİR Bakı Metropoliteninin maddi-texniki bazasının yenilənməsi məqsədilə yerinə yetirilən işlər sırasında vaqon parkının müasir tələblər səviyyəsinə çatdırılması əsas vəzifələrdəndir. Çünki bu addımlar, ilk növbədə, sərnişinin\n02-03-2015 0 ətraflı oxu\n1967, 1979, 1991, 2003...\n2015-ci il qoyun ilidir. Yaxın tarixin qoyun illəri 1967, 1979, 1991 və 2003-ci illər olub. “Media forum” saytı məşhurlara üz tutaraq həmin illəri necə xatırladıqlarını soruşub. Afaq Bəşirqızı, aktrisa: - Bu, mənim ilimdir. Qoyun ilində dünyaya gəlmişəm. 2003-cü il də nəvəm Bəşir doğulub. Həmin il\n14-12-2014 0 ətraflı oxu\nƏn çox qızıl ehtiyatı olan\nBu ölkələrin sırsında həm Qərb, həm də Şərqdən olan dövlətlərin adlarına rast gəlmək olar FaktXeber.com-un verdiyi məlumata görə, dünyada qızıl ehtiyatları 300 tondan çox olan bir neə ölkə mövcuddur. Bu ölkələrin sırsında həm Qərb, həm də Şərqdən olan dövlətlərin adlarına rast gəlmək olar. Qeyd\n16-11-2012 0 ətraflı oxu\nPrezident xalqını təbrik edib\n“Mən tam əminəm ki, 2012-ci ildə də ölkəmizi yalnız və yalnız uğurlar gözləyir” Prezident İlham Əliyev Dünya Azərbaycanlılarının Həmrəylik Günü və Yeni il münasibətilə Azərbaycan xalqını təbrik edib. May.az “AzərTAc”a istinadən bildirir ki, dövlət başçısı təbrik çıxışında ötən 2011-ci ilə yekun\n01-01-2012 0 ətraflı oxu\n83 yaşlı şahzadə xərçəngdən müalicə aldığı ABŞ-da vəfat edib. Səudiyyə Ərəbistanı krallığının varis şahzadəsi Sultan bin Əbdül Əziz əl-Səud 83 yaşında vəfat edib. Krallığın rəsmi informasiya agentliyinin məlumatına görə, şahzadə xərçəngdən müalicə kursu keçdiyi Amerika Birləşmiş Ştatlarında\n22-10-2011 0 ətraflı oxu\nSeyf ül-İslam Qəddafi ələ\nLiviyanın keçmiş liderinin oğlu Sirt şəhərindən çıxarkən mühasirəyə düşüb. Qəddafinin oğlu Müvəqqəti Keçid Şurasının qüvvələri tərəfindən tutulub. May.az "Əl-Cəzirə"yə istinadən bildirir ki, Seyf ül-İslam Qəddafi ayağından yaralanıb. Daha öncə Liviya Müvəqqəti Keçid Şurası hökumətinin başçısı\n20-10-2011 0 ətraflı oxu\n“Sabah dünyanın sonu\n90 yaşlı Harold növbəti dəfə dünyanın sonu barədə qorxulu proqnozla çıxış edib. Oktyabrın 21-də Yerin saat qurşaqlarının hər birində saat 18:00 olarkən dünya məhv olacaq. Harold Kempinq bildirib ki, oktyabrın 21-də Yerin saat qurşaqlarının hər birində saat 18:00 olarkən dünya məhv olacaq. Harold\nSaakaşvili Ermənistanı qınadı\nGürcüstan prezidenti Mixail Saakaşvili Ermənistanda faciəvi hadisə nəticəsində həlak olan gürcü vətandaşlara görə Ermənistanı qınayıb. Saakaşvili qeyd edib ki, Ermənistan və Gürcüstan sərhədində sürüşmə nəticəsində bir neçə vətəndaşın həlak olması çox kədərli faktdır. “Sürücülərdən biri Gürcüstan\nBakıda qısqanc qadından ona\nAzərbaycanda qadın qısqanclığının pik nöqtəsi sayıla biləcək hadisə baş verib. BAKU.WS-in redaksiyasına məktubla müraciət edən Samirə Xəlilova həyat yoldaşlarının onlara xəyanət etdiklərinindən şübhələnən qadınlara şəxsi nümunəsi ilə məsləhət verib. Demək hadisə belə baş verib. Samirə xanım həyat\n28-07-2010 0 ətraflı oxu\nİlk xəbər odur ki, 12.05.2016 tarixindən etibarən saytda qeydiyyat açıqdır, lakin rəsmi olaraq açılış hələ elan olunmayıb. Hələ inkişaf mərhələsindəyik.\n12-05-2010 0 ətraflı oxu


Rafiq Abbasov (general-mayor) — Vikipediya\nRafiq Abbasov (general-mayor)\nRafiq Qoşunəli oğlu Abbasov\nMahmudoba, Şahbuz rayonu, Naxçıvan MSSR, Azərbaycan SSR, SSRİ\nDİN Baş Kadrlar İdarəsinin rəisi\nRafiq Abbasov (1960, Mahmudoba, Şahbuz rayonu) — Azərbaycan Respublikası Daxili İşlər Nazirliyi Baş Kadrlar İdarəsinin rəisi, polis general-mayoru.\nAbbasov Rafiq Qoşunəli oğlu 1960-ci ildə Azərbaycan Respublikasının Şahbuz rayonunun Mahmudoba kəndində anadan olmuşdur. 1988-ci ildə Moskva Ümumittifaq Maliyyə-İqtisad İnstitutunu, 1996-ci ildə Rusiya Federasiyası DİN-in Hüquq İnstitutunu bitirmişdir.\n1979-1981-ci illərdə Silahlı Qüvvələrin sıralarında həqiqi hərbi xidmət keçmişdir. 1985-ci ildən daxili işlər orqanlarında xidmət edir, ictimai təhlükəsizlik strukturunda müxtəlif vəzifələrdə işləmişdır.\n1996-2001-ci illərdə Sumqayıt ŞPİ-nin rəis müavini, 2001-2002-ci illər ərzində Bakı şəhər Binəqədi RPİ-nin rəis müavini, 2002-2004-cü illərdə Zaqatala RPŞ-nin, 2004-2006-cı illərdə Lənkəran ŞRPŞ-nin rəisi, 2006-2007-ci illərdə DİN-in İnsan Alverinə Qarşı Mübarizə İdarəsinin rəisi, 2007-2014-cü illərdə isə Bakı şəhər Baş Polis İdarəsinin rəisi vəzifələrində calışmışdır.\n2014-cü ilin noyabrından Azərbaycan Respublikası Daxili İşlər Nazirliyi Baş Kadrlar İdarəsinin rəisi vəzifəsindədir.\nAzərbaycan Respublikası Prezidentinin 30 iyun 2006-cı il tarixli 1545 nömrəli Sərəncamı ilə "İgidliyə görə" medalı ilə təltif olunmuşdur.\nAzərbaycan Respublikasının Prezidentinin 28.12.2007-ci il tarixli 2606 nömrəli Sərəncamı ilə polis general-mayoru xüsusi rütbəsi verilmişdir.\nAzərbaycan Respublikası Prezidentinin 29 iyun 2018-ci il tarixli Sərəncamı ilə "Vətən uğrunda" medalı ilə təltif olunmuşdur.\nMənbə — "https://az.wikipedia.org/w/index.php?title=Rafiq_Abbasov_(general-mayor)&oldid=5951703"\n"Azərbaycan Polisinin 90 illiyi" yubiley medalı ilə təltif edilənlər\n"Azərbaycan Polisinin 95 illiyi" yubiley medalı ilə təltif edilənlər\n"Daxili işlər orqanlarında qüsursuz xidmətə görə" I dərəcəli medalı ilə təltif edilənlər\n"Daxili işlər orqanlarında qüsursuz xidmətə görə" II dərəcəli medalı ilə təltif edilənlər\n"Daxili işlər orqanlarında qüsursuz xidmətə görə" III dərəcəli medalı ilə təltif edilənlər\nBu səhifə sonuncu dəfə 21 may 2021 10:16 tarixində redaktə edilib.


Kürdəmir sözünün etimologiyası haqqında bir neçə versiya var. Kürdəmir -"Kür" və "Dəmir" sözlərindən olduğu ehtimal olunur (Şirvan dialektində "Kür" sözü çılğın, cəsur, igid, qoçaq anlamında, "Dəmir" isə həmin ərazidə məskunlaşmış yeddi yaşayış məskəninin, obanın igidlərinin xası, başçısı, sərkərdəsi olan igid Dəmir, qoçaq Dəmir, cəsur Dəmir mənasında işlənmişdir).\nV. Alıyevin “Kürdəmir” qəzetində dərc olunmuş “Kür dəymir, yoxsa Kürd Əmir... ” adlı məqaləsi də rayonumuzun tarixi ilə bağlıdır.\nƏrazisi 163151 hektar olmaqla ölkə ərazisinin 1,9 %-ni təşkil edir. Rayon 23 inzibati ərazi vahidliyi, 1 şəhər, 2 qəsəbə, 30 bələdiyyə ilə əhatə olunmuşdur.\nƏrazidə olan ümumi torpaq sahəsinin 116190 hektarı və ya 71,2 %-i rayonun istifadəsində, 46961 hektarı və ya 28,8 %-i isə Qaz, Qəbələ, İsmayıllı, Ağsu rayonlarının qışlaq sahələridir. Kənd təsərrüfatına yararlı 83359 hektar torpaq sahəsinin 52709 hektarı əkin yeri, 1097 hektarı çoxillik əkmələr, 73 hektarı dincə qoyulmuş sahə, 28480 hektarı isə örüş sahələridir.\nRayon ərazisinin meyilliyi 1 dərəcə, dəniz səthindən hündürlüyü 0 200 m (dərinlik və hündürlük şkalası üzrə), havanın orta illik temperaturu 17,18 dərəcə, yağışların illik miqdarı 250-300 mm, küləyin sürəti 2-3 m/san, quru subtropik iqlimə xarakterikdir. Rayonun əsas fəaliyyəti bitkiçilik və heyvandarlığı inkişaf etdirmək olmaqla, son zamanlar bazar iqtisadiyyatı şəraitinə uyğun olaraq ticarət, xidmət və digər sahələr üzrə kiçik sahibkarlıq fəaliyyətinə geniş yer verilmişdir.\nRayonun Şığırlı kəndi ərazisində yerləşən "Qaratəpə" yaşayış yeri və qəbiristanlıq ilk orta əsrlərə aid olduğu ehtimal olunur.Ölkə əhəmiyyətli arxeoloji tarixi abidədir. Abidə dövlət tərəfindən qorunur.\nƏrəbqubalı kəndi ərazisində "Şəhərgah" yaşayış mənətəqəsi IX –XI əsrdə Şirvan adlı şəhərin qalıqları olduğu ehtimal olunur. Abidədə son dəfə 2009-cu ildə AMEA-nın Arxieologiya institutunun əməkdaşı, professor Qafar Cəbiyev tədqiqat işləri aparmışdır. Yerli əhəmiyyətli bu abidə dövlət tərəfindən qorunur.


IRFS | “AZADLIQ” RADİOSUNUN ƏMƏKDAŞI HÜCUMA MƏRUZ QALIB\n“AZADLIQ” RADİOSUNUN ƏMƏKDAŞI HÜCUMA MƏRUZ QALIB\nİyulun 16-də “Ataxan Dəmir Sənaye” Türkiyə-Azərbaycan birgə müəssisəsinə iki gün əvvəl mülki geyimli bir qrup şəxsin hücumu ilə bağlı araşdırma aparan “Azadlıq” radiosunun əməkdaşı da hücuma məruz qalıb.\n“Azadlıq” radiosunun məlumatına görə, hadisə yerində olan jurnalist Nüşabə Fətullayevanın kamerası və telefonunu zorla bir qrup mülki geyimli tərəfindən əlindən alınıb. Yalnız polisə müraciət edildikdən sonra avadanlıq geri qaytarılıb. Amma kameranın yaddaş kartı cihazın içində olmayıb.\nJurnalist bildirib ki, naməlum şəxslər yuxarıda adı çəkilən müəssisənin texnikasını və istehsal etdiyi məhsulları zəbt edir, daşıyırlar. Çəkiliş aparmaq istəyən jurnalist də zorakılıqla üzləşib\nBelə ki, iyulun 14-dən “Ataxan Dəmir Sənaye” Türkiyə-Azərbaycan birgə müəssisəsinə naməlum şəxslər basqın etməyə başlayıblar. Bu haqda “Azadlıq” radiosuna müəssisənin payçılarından biri, sabiq deputat Nazim Məmmədov məlumat verib: «Hücum edənlər mülki geyimdə olublar. Onlar müəssisə rəhbərliyindən işi dayandırmağı tələb ediblər. Həmin şəxslər özlərini “Baku Steel Company”nin sahibi Rasim Məmmədovun adamları kimi təqdim ediblər”.


Download Yeni Windows Yarış oyunları ::: Səhifə 5\nBarbie Bike Stylin Ride 16 Apr 15\nYeni Yarış oyunları üçün Windows\nWindows-da bir neçə yaxşı açıq mənbə sürücüsü oyun var və daha az pulsuzdir. Racer, realizmin üstünlüyü yüksək olan, dəqiq avtomobil hərəkəti və istifadəsi ilə məşğul olan cross-platform avtomobil simulyasiya layihəsidir. maksimum təsiri nəzarət edir....\n27 Apr 18 Ilə Oyunlar, Yarış oyunları\nKamyonlar, sürət və silahlar yuxu birləşməsi kimi səslənir və GearGrinder, üst yarış oyunu üzərində gülünc bir şəkildə sizə verməyi hədəfləyir. Bu GearGrinder demo, və əlbəttə ki, bir dəfə sən onu sevirsən də bilmirəm. Bu əsasən bir yük maşını yarış...\nSpeed Underground 2 üçün ehtiyac məşhur küçə avtomobil yarışları seriyasında bir oyunun bir demo versiyasıdır. Sürət həvəskarlarına ehtiyac Sürət üçün ehtiyacdan gələn fantastik və gərgin yarışları gözləmək üçün gəldi və Speed Underground 2...\nRemedy Entertainment son zamanlarda Max Payne oyunları və Alan Wake ilə özləri üçün bir ad qoydular, lakin 1996-cı ildə geri çəkilərkən onlar əhəmiyyətli dərəcədə daha az ciddi oyun etdi: Ölüm Ralli. bu günün Windows-də işləməsini təmin etmək üçün bir...\nGeneRally əsas retro qrafika, lakin böyük rəqabət gameplay xüsusiyyətləri olan bir köhnə məktəb top-aşağı yarış oyunu. Interface bir az clunky, lakin kifayət qədər yaxşı işləyir. Çox yoldan və müxtəlif növlərdən fərqli olaraq müxtəlif nəqliyyat...\nBöyük şəhər yarışçısı , Avropa şəhərlərində yerləşən online multiplayer yarış oyunu . Big City Racer-in ümumi ideyası irq və pul qazanmaq üçün məşq edir və avtomobilinizi təkmilləşdirmək və təkmilləşdirməkdir. VW Golf, Volvo və ya Ford Focus -...\n3D yarış oyunu. Avtomobil yarışları və klassiklər kimi tanınan idman avtomobilləri üçün görüşün ulduz hadisəsində iştirak edin. Bir GT sinif yarış avtomobili pilotu olaraq özünüzü sınayın. Dünyanın ən məşhur 17 kursu sizi gözləyir! Yüksək səviyyəli...\n15 Apr 18 Ilə Oyunlar, Yarış oyunları\n3D küçə yarış oyunu. Gecə şəhər küçələrində təhlükəli bir sürüşməni aradan qaldırmaq üçün sərin bir küçə yarışçısı ol və metropolu fəth edin və ya polisə qatılın. Yüksək səviyyəli qrafika, fəaliyyət dolu gameplay, gameplay xüsusiyyətlərinin...\n3D sınaq velosiped oyunu. Jungle'daki bütün sınaqları bitirin! Sürətli olun və kubokları qazanmaq üçün nitro gücünü istifadə edin. Ən azı bir səviyyədə kilidini açmaq üçün bronz kubok qazan. Yeni motosikletlərin kilidini açmaq üçün müəyyən kubok...\n3D yarış oyunu. "Super Mario Kart" ilə fərqli gameplay və cizgi filmləri ilə çox gülməli 3D yarış oyunu. Növbəti yola giriş əldə etmək və yeni avtomobillərin açılması üçün hər səviyyədə birinci bitirin! Yüksək səviyyəli qrafika, fəaliyyət dolu...


Səhnədə sevişən azərbaycanlı məşhurlar - Fotolar\nAzərbaycanda kino və teatrda müasirləşmə bir çox hallarda film və tamaşalarda sevişmə səhnələrinin ortaya çıxması ilə müşahidə olunur. Hələlik az təsadüf olunsa da, artıq belə nümunələr həm kinomuzda, həm də teatrda mövcuddur. Lakin bu bir həqiqətdir ki, açıq-saçıq səhnələrin az-az müşahidə olunması bu sahədəki ciddi müqavimətlə izah olunur. El arasında “Aktyor tayfasında abır-həya olmadığına” inansalar da, Tabloid.az-ın sorğusu göstərib ki, hətta aktyorlar da belə səhnələrin nəinki öhdəsindən gəlməkdə, eləcə də sonrakı təzyiqlərə tab gətirməkdə çətinlik çəkirlər.\nTərəf müqabilim razi olarsa...\nAktyor Ilqar Musayevin fikrincə, Rusiyada çəkildiyi filmlərdə açıq-saçıq səhnələr olub: “Aktyor bir rolla bitməməlidir. Filmdəki tərəf müqabilim razlaşarsa, niyə oynamamalıyam ki? Rusiyada bu adi haldır. Azərbaycanda isə fərqli yanaşma var. Odur ki, bu, elə də asan deyil. Biz çoxlarının həyatını yaşaya bilirik. Odur ki, yaratdığımız obrazın həyatında ehtiraslı bir sevgi olubsa, o sevgini çatdırmaq üçün o anları tamaşaçıya yaşatmalıyıq. Ancaq bu, yuxarıda da qeyd etdiyim kimi, təkcə məndən asılı deyil. Tərəf müqabilim də bu işə “hə” deməlidir. Sevgi dolu açıq-saçıq səhnədə ölkəmizdən kənarda oynamışam. Nə desəniz, xarici filmlərdə qəbul edirik. Öz filmlərimizdə bu, mümkün olmur”.\nBizim səhnədə baş verənlər tamaşaçını heyrətləndirməməlidir\nAktyor İlqar Musayevdən fərqli olaraq, aktyor Hikmət Rəhimov xaricdə yox, məhz Azərbaycanda, özü də canlı səhnədə sevişib: “Teatr və Azərbaycan səhnəsi üçün bəzi məqamlar ilk ola bilər. Lakin əcnəbi tamaşalarda belə səhnələr normal qarşılanır. Əgər biz həyatı səhnəyə gətiririksə, bu, hərtərəfli təqdim edilməlidir. Tamaşaçılara açıq-saçıq təəssüratı bağışlayan səhnələrsə texnika sayəsində ərsəyə gəlir, əslində isə orada heç nə baş vermir. Rusiyanın məşhur aktyoru Sergey Bezrukov Heydər Əliyev sarayında iki mindən çox tamaşaçı qarşısında 4 dəqiqəlik erotik səhnə nümayiş etdirdi. Bizim tamaşaçılar bunu normal qarşıladısa “Qatil”dəki bəzi səhnələr də tamaşaçıları heyrətləndirməməlidir”.\nO öpüşən mən deyiləm\nRəqqasə Oksana Rəsulova açıq-saçıq geyimi, şən xarakteri ilə elə təsir bağışlayır ki, sanki məhz belə filmlər üçün yaranıb. Üstəlik, rəqqasəliklə də kifayətlənməyib. Artıq filmlərdə çəkilmək üçün təkliflər də alır. Çox da ki, rəqqasə kimi məşhurlaşıb, əslində ixtisasca da aktrisadır. Bütün bunlar onu deməyə əsas verir ki, ehtiraslı sevgi səhnələrində Oksananı görə bilərik. Ancaq rəqqasə hesab edir ki, o, səhnədə, kamera qarşısında nəinki çılğın bir ehtirası yaratmağa hazır deyil, hətta öpüşə də bilməz. Bir sözlə, həm Hindistanda, həm də Azərbaycanda rejissorlardan film təklifi alan Oksana Rəsulova açıq-saçıq geyimə “hə” desə də, açıq-saçıq sevişməyə “yox” deyir. Baxmayaraq ki, aktyor hər rola girməyi bacarmalıdır – fikrindədir: “Mən rejissora qabaqcadan demişəm. açıq geyimlər, qısa paltarlar geyinə bilərəm. Ancaq erotik səhnədə, vulqar sevgi münasibətlərində rol ala bilmərəm. Hətta öpüşməyə də icazə vermərəm. Bilirsiniz, mənə nə qədər elə təkliflər gəlib. Öpüşmək lazım olan səhnələrdə oynamaram. Belə təklifləri də rədd edirəm. Hətta dublyor olacağı şərti ilə də razı olmuram. Mən insanları necə başa salacağam ki, öpüşən mən deyiləm”.\nDaxilimdə hər zaman səhnədə belə bir çevriliş etmək yanğısı olub\nMünəvvər Əliyeva oynadığı səhnələrlə ölkəyə səs salıb. 2013-cü ildə səhnəyə qoyulan “Qatil” tamaşasında yaratdığı müəllimə obrazı Münəvvər Əliyevanı hamı ilə üz-üzə gətirib. Əməkdar artistin mətbuata verdiyi açıqlamalardan bəlli olur ki, o, tamaşaya çəkilməyə razılıq verərkən erotik səhnələrin bu qədər çox olacağını bilmirmiş. Lakin sözlərindən o da aşkar görünür ki, bilsəydi də, nəticə dəyişməzdi: “Bundan əvvəlki bir neçə tamaşada bu cür səhnələr var. Lakin “Qatil”də nisbətən çox olacağını bilmirdik. İndiyədək belə məqamları üstüörtülü edirdik, sevgi səhnələri aktyorların bir-birini sığallayıb-tumarlaması ilə məhdudlaşırdı. Lakin artıq XIX əsrdir, keçmişlə yox, gələcəklə işləməliyik. Hər şeyi gözə alıb bu sənətə gəlmişik və bilirdik ki, rol aldığımız tamaşada sevgi səhnəsi də ola bilər, hər cür səhnələr də. “Qatil”də sevgi səhnələrinin çox olması normaldır, çünki bu əsər hisslər üzərində qurulub. Sevgini isə yalnız belə təsvir etmək olar. Elə obrazlar var ki, ona görə nələrisə qurban verməyə dəyər. Bu sənətə gəlmişəmsə, sıradan biri olmaq istəmirəm. “Aktrisa” filmi çəkiləndə rejissor Rövşən İsak mənə dedi ki, baş rolda aktrisa soyunmalıdır, onun bədəninin silueti görünməlidir. O, mənə təklif etmək istədi, lakin bəzi səhnələrə görə razılaşmadım. Belarusdan aktrisa dəvət edildi. Lakin sonra filmə baxanda peşman oldum, çünki o səhnələr çıxarılmışdı. Əslində, mənim daxilimdə hər zaman səhnədə belə bir çevriliş etmək yanğısı vardı. Lakin əgər kiçik rolda bu cür epizodik səhnə olsa, oynamaram, bir an üçün bu cür addım atmaram. Yalnız qadının hissləri üzərində qurulan filmdə obrazıma bəraət qazandıra biləcəyim təqdirdə oynayaram. “Qatil”in filmi çəkilsə, böyük məmnuniyyətlə yenidən Müəllimə obrazını canlandırıram”.\nAktrisanın fikrincə, tamaşaçılar bu cür səhnələrə alışmış olmalıydılar: “Artıq tamaşaçılar televiziyada bu cür səhnələrə alışıblar. Lakin biz həyatda olanları səhnədə göstəririk, tamaşa bir aynadır. Azərbaycan tamaşaçılarının çox izlədiyi türk film və serialları sevgi səhnələri ilə doludur. Əsas məzmunun çılpaqlığı ilə çatdırılması üçün artıq biz də bu cür məqamlardan istifadə etməliyik. Əgər açıq-saçıq səhnələr göstərilməsəydi, oğlanın iç üzünü də açmaq mümkün olmazdı.\nƏsər tələb edərsə, müəyyən çərçivə daxilində sevişmək də, öpüşmək də olar\nDoğrudanmı, açıq-saçıq səhnələr olmadan obrazı açmaq olmur? Xalq artisti Ilham Əsgərov hesab edir ki, rejissor və aktyorlar lazımsız şəkildə belə hərəkətlərlə guya filmi zənginləşdirməyə çalışır. Aktyor səhnədə açıq-saçıqlıqdan bərk narazıdır. Onun fikrincə, “müasirlik” adı altında səhnəyə gətirilən sevişmə səhnələri əslində tərbiyəsizlikdir. Teatrda açıq-saçıq səhnələrə qətiyyətlə qarşı çıxan xalq artisti filmlərdə belə səhnələrin olmasını istisna etmir. Lakin buna nə millət, nə də aktyor olaraq özünü hazır hiss etmir: “Açıq-saçıq səhnəyə baxmaq istəyən getsin porno filmlərə baxsın. Filmdə əsər tələb edərsə, müəyyən çərçivə daxilində sevişmək də, öpüşmək də olar. Məsələn, Susannanı səhnədə oynamaq hər adamın işi deyil. O obrazı yaratmaq üçün aktrisadan həqiqətən cəsarət tələb olunur. Lakin bunu iyrənc şəklə salmaq, yəni əsərin tələb etmədiyi halda da belə səhnələr mənasızdır. Bəzən filmdə sevişmə-öpüşmə tələb olunmur. Ancaq rejissor və aktyorlar lazımsız şəkildə belə hərəkətlərlə guya filmi zənginləşdirməyə çalışır. Bu da çox yersiz olur. Qıza tankdan-topdan, müharibənin dəhşətindən danışır, arada da şit bir şəkildə öpür. Adam əsəbiləşir. Bu cür mənasız səhnələrə təbii ki, çəkilmərəm. Özləri çəkib, özləri də tərifləyirlər”.\nÖzünə gəlincə:“Heç vaxt elə səhnələrdə rol almaq istəmərəm. Hər şeyin öz yeri var. Sevişmək də olar, ancaq onun da mənası olmalıdır. Tamaşaya gələn qohum-əqrəba nə deyər mənə? Mən necə oynaya bilərəm?”.\nElə səhnələr çəkəcək rejissor yoxdur\nRejissor Rövşən İsaxın fikrincə, Azərbaycanda açıq-saçıq səhnələri çəkə biləcək rejissor yoxdur: “Açıq-saçıq səhnələri çəkmək çox çətindir. Hesab edirəm ki, Azərbaycanda elə səhnələr çəkəcək içi mən qarışıq rejissor yoxdur. Mən hələ belə səhnələri bədii cəhətdən güclü verildiyi Azərbaycan filminə rast gəlməmişəm”.\nRövşən İsaxın fikrincə, filmlərdə belə səhnələrin olmaması, ya da zəif alınması həm də Azərbaycanın şərq ölkəsi olması ilə bağlıdır. Buna baxmayaraq, rejissor hesab edir ki, filmin süjet xətti açıq-saçıq səhnənin olmasını tələb edirsə, çəkilməsinin tərəfdarıdır: “Filmin ssenarisi tələb edirsə, həmin səhnə süjet xəttini tamamlayırsa, açıq-saçıq səhnələrin çəkilməsinin tərəfdarıdırıyam. Lakin həmin səhnə bədii şəkildə verilməli, iyrənc olmamalıdır”.\nHətta Cennifer Lopez erotik səhnəyə çəkilərkən çətinlik çəkib\nDünya mətbuatında kiçik gəzişmə göstərdi ki, təkcə, Azərbaycan aktyorları deyil, elə dünyaca tanınmış aktyorlar üçün də bu işin çətinlikləri var. Məsələn, tamaşaçısı və pərəstişkarlarının bədəninin bütün əzalarını tanıdığı 44 yaşlı kino ulduzu və müğənni Cennifer Lopez də erotik səhnəyə çəkilərkən çətinlik çəkib. Bu, onun bu günlərdə verdiyi bir açıqlamadan aşkar görünür. O, baş rolda çəkildiyi “The boy next door” filmindəki sevişmə səhnələrindən danışarkən deyir:\n“Sevişmə səhnələrində gördüyünüz mən özüməm. Dublyordan istifadə etmədik. Həmin səhnələrə çəkilmək heç də hər kəsin düşündüyü kimi asan deyildi, məni narahat edirdi. Amma bizim vəzifəmiz filmi inandırıcı lentə almaqdır”.\nDemək, bir filmdə, ya da tamaşada açıq sevişmə səhnəsində oynamaq elə də asan deyil. Bəs, bu çətinliyin öhdəsindən gəlməyə hazır olan varmı?


İraq istəsə, sayımızı artıra bilərik - NATO - en son xeberler 2021, xeberler bu gun 2021\nNATO-nun İraqda hərbi kontingent sayını artırması yalnız bu ölkənin razılığı əsasında ola bilər.\nPublika.az Axar.az-a istinadla xəbər verir ki, bunu NATO-nun İraqdakı kontingentinin rəhbəri general Per Olsen deyib.\n"NATO missiyası İraqda bu ölkə rəhbərliyinin istəyi ilə davam edir və heyətin genişləndirilməsi də bu ölkənin istəyi ilə baş tuta bilər", - Olsen bildirib.\nDünya Baxılıb: 63 Tarix: 21 fevral 2021\nRusiya Prezidenti Putinlə Liberal Demokrat Partiyasının lideri Vladimir Jirinovski arasında maraqlı dialoq yaşanıb. -a istinadla xəbər verir ki, Duma üzvü olan müxalifət liderlərilə telekonfrans formatında görüş keçirən Puti\nYaponiyada YENİ MUTASİYA tapıldı: daha tez yoluxur, vaksinləri "öldürür"\nYaponiyada koronavirusun vaksinlərə qarşı müqavimətli olduğu ehtimal edilən yeni mutant versiyası tapılıb. xəbər verir ki, bu barədə Yaponiya Milli Yoluxucu Xəstəliklər İnstitutu məlumat yayıb. Xəbərə görə, mutant versiy\nPaşinyandan ŞOK ƏMƏL: ölkədə yollar bağlandı, qubernatorlara əmr etdi ki...\nErmənistanın müxalifət partiyalarından ibarət Vətənin Xilası Hərəkatının 20 fevralda ümumxalq mitinqi planlaşdırılmışdı. xəbər verir ki, qubernatorlara insanların paytaxt İrəvanda planlaşdırdığı mitinqdə iştirakının qarşısın\nazerbaycan xeberleri son xeberler yeni xeberler ən son xəbərlər sonxeber az cəbhədən son xeber xəbərlər.com


BANM Texas A&M Universiteti ilə əməkdaşlığa başlayıb\nBakı Ali Neft Məktəbində (BANM) ABŞ-ın aparıcı ali təhsil müəssisələrindən olan Texas A&M Universiteti (TAMİU) və Laredo Kollecinin rəhbər şəxsləri ilə görüş keçirilib.\nREAL Report-a istinadla xəbər verir ki, görüşün məqsədi hər iki ali təhsil müəssisəsi ilə əməkdaşlıq əlaqələrinin qurulması, təcrübə mübadiləsi və birgə proqramların həyata keçirilməsi olub.\nGörüşdə Texas A&M Universitetinin tədqiqat və sponsor layihələri üzrə prorektor müavini Con Kilburn, Laredo Kollecinin prezidenti Ricardo J. Solis, kollecin nümayəndəsi Silviya de Zeon iştirak edib.\nQonaqlar ilk olaraq BANM-in kampusu ilə tanış olub. Onlara Ali Məktəbin təlim-tədris otaqları, çoxfunksiyalı labaratoriyaları, kitabxanası, konfrans və idman zalları barədə ətraflı məlumat verilib.\nÖz növbəsində, qonaqları salamlayan Elmar Qasımov onlara Ali Məktəbin əsas hədəfləri, məqsədləri, fəaliyyət strategiyası və tədris sistemi haqqında ətraflı məlumat verib. Rektor Azərbaycanda beynəlxalq standartlara, həmçinin sənayenin müasir tələblərinə cavab verən ingilisdilli yüksəkixtisaslı kadrların hazırlanmasında BANM-in rolunu qeyd edib: “Bakı Ali Neft Məktəbinə qəbul olunan tələbələr öz bilik və bacarıqları ilə fərqlənir. 2011-ci ildən etibarən ən yüksək bal toplayan tələbələr Bakı Ali Neft Məktəbini seçir. Digər tərəfdən, BANM dünyanın neft-qaz, kimya mühəndisliyi və digər texniki elmlər üzrə ali təhsil verən müəssisələrilə sıx əməkdaşlıq edir. Bu gün BANM-in Neft-qaz mühəndisliyi və Kimya mühəndisliyi ixtisaslarının məzunlarına Bakı Ali Neft Məktəbi ilə yanaşı, Böyük Britaniyanın Heriot-Vatt Universitetinin də diplomları verilir. Bu təcrübəni nəzərə alaraq tələbələrin Texas A&M Universitetində magistr təhsili, birgə elmi tədqiqatların aparılması, müəllimlərin distant və fiziki yolla tədris prosesinə cəlb edilməsi istiqamətində əməkdaşlığı məqsədəuyğun hesab edirik”.\nTexas A&M Universitetinin prorektor müavini Con Kilburn birgə tədqiqatların aparılmasına və tələbə mübadiləsinə maraqlı olduqlarını qeyd edib. O, əldə olunan razılaşmadan sonra birgə əməkdaşlıq əlaqələrini intensivləşdirməyin mümkünlüyünü bildirib.\nQeyd edək ki, TAMİU 7500-dən çox tələbəyə incəsənət, elm, biznes administrasiyası, tibb kimi müxtəlif ixtisaslarda bakalavriat, magistratura və doktorantura dərəcəsi üzrə təhsil təqdim edir. Universitetbakalavriat səviyyəsində Sistem mühəndisliyi ixtisası üzrə də tədris həyata keçirir. TAMİU Qərbi Hemisfer Ticarəti Araşdırma Mərkəzi, Qərbi Hemisfer Ticarəti İnformasiya Mərkəzi, Yer və Ətraf Mühit Elmləri Mərkəzi, Kiçik Biznes İnkişafı Mərkəzi və s. kimi tədqiqat mərkəzlərinə ev sahibliyi edir.\nBANM-dan "Reporta"a verilən məlumata görə, görüşün məqsədi hər iki ali təhsil müəssisəsi ilə əməkdaşlıq əlaqələrinin qurulması, təcrübə mübadiləsi və birgə proqramların həyata keçirilməsi olub.\n16:52Hacı İsmayılov: “Afaq Bəşirqızı qazandığı hörməti niyə aşağı salır?”\n16:45Himnimiz Ukraynada səslənib - VİDEO\n120 saat bu gün bitir - VİDEO


Hafiz Hacıyev: Biz Şəhid veririk, icra başçılarının | No Comment\n19 noyabr 2021, 14:33\nHafiz Hacıyev: Biz Şəhid veririk, icra başçılarının balaları yarım milyonluq maşın göstərirlər\n“Noyabrın 16-da dövlət sərhədində Ermənistanın təxribatları nəticəsində baş verən döyüş əməliyyatlarında Göyçədən olan şəhid, müddətdən artıq həqiqi hərbi xidmət qulluqçusu, kiçik çavuş Əliyev Natiq Yusif oğlu mənim qohumumdur. Atamın xalası nəvəsidir. Xəstəliyimlə bağlı dəfn, yas mərasimində iştirak edə bilmədim”.\nNOCOMMENT xəbər verir ki, bu fikirləri modern.az-a açıqlamasında Müasir Müsavat Partiyasının sədri Hafiz Hacıyev bildirib.\nH.Hacıyev son günlər ölkə gündəmində baş verənlərə də münasibət bildirib: “Allah bunlara lənət eləsin! “Biz şəhid veririk, Qazaxın icra başçısının oğlu 500 minlik maşınını nümayiş etdirir. Bu Azərbaycan xalqına acıq vermək deməkdir. O biri vicdanını itirmiş icra başçısı şəhid ailəsinin evinə 5 kilo marqarin, 20 kilo un göndərir. Görün şəhid ailələlərini nə qədər incidirlər. Şəhid verdiyimiz halda Qazaxın icra başçısının oğlu maşınına bahalı nömrə, Gəncənin icra başçısı isə qızına Fransada milyardlıq ev alır. Bu cür insanlar düşünürəm ki, ölkənin imici ilə oynayır, nüfuzuna zərbə vururlar.\nArtıq yetər, bu qədər də olmaz. Bir tərəfdən kasıb balaları şəhid olur, bunların da balaları 500 minlik maşınla şəhid ailələrinə acıq verirlər. Görürük ki, o uşaqlar haradan götürülür, dəfn edilir. Evləri, yaşayış yerləri yoxdur. Bunların hamısı tənzimlənməlidir. Bu cür davam edə bilməz. İnsanların içində çox böyük kin-küdurət var”.\nH.Hacıyev torpaqlarımızı işğalçılardan azad etdikdən sonra yenidən bizi istəməyən qüvvələrin fəaliyyətə keçdiyini, Azərbaycanda qarşıqlıq salmaq istədiklərini bildirib: “Qələbəmizə kölgə salmaq istəyirlər. Düşünürəm ki, artıq biz dostumuzu, düşmənimizi tanıyırıq. Düşünürəm ki, Azərbaycana sırınan sülhməramlılar nə qədər ki Qarabağdadır, bunlar həmişə təxribat törətməklə məşğul olacaqlar. Ona görə də təcili Azərbaycan Ermənistanla ikitərəfli danışıqlara başlamalı, ermənilərin nə istədiyi aydınlaşmalıdır. Qəti olaraq bu məsələyə son qoyulmalıdır.\nYoxsa ki, Rusiyanın Azərbaycanda möhkəmlənməsi üçün bu təxribatları çoxaldacaqlar. Çalışacaq ki, sərhəddə həmişə bu cür təxribatlar törətsinlər. Ona görə də bunların həyasızlığına son verilməlidir. Qəti şəkildə mövqe ortaya qoyulmalıdır”.\nPartiya sədri bildirib ki, Rusiya nə qədər ki, öz istəyinə nail olmayıb hər gün müharibə gözlənilir: “Rusiya həm Ermənistana, həm də Azərbaycana təzyiq göstərməkdən ötrü onları bizim üstümüzə öyrədib qaldırır. Biz də məcburuq ki, onlara cavab verək, onda da istər-istəməz şəhidlərimiz olur. Ərazi bütövlüyümüzü müdafiə etmək üçün biz həmişə hazır olmalıyıq. Nə qədər ki, Rusiyanın işğalçı ordusu Azərbaycandan, Qarabağdan çıxarılmayıb, vəziyyət belə də olacaq. Xəstə halımla əlimə silah alıb mən də vətənimi, torpağımı qorumağa hazıram.\nDüşünürəm ki, bu məsələlərin hamısında Rusiyanın əli var. Rusiya çalışır ki, Azərbaycanı əsarəti altında saxlasın, özünə tabe eləsin. Bu da mümkün olan məsələ deyil. Ali Baş Komandanımızın möhkəm iradəsi var. Xalq da, siyasi partiyalar da 44 günlük müharibədə olduğu kimi, bu gün yenə də onunla bir yerdədir”.\n12 noyabr 2021, 15:49\nŞeyxin qudası: Rəsul Quliyev Vətən xainidir, Hafiz Hacıyev də ondan geri qalmır\n04 oktyabr 2021, 17:21\nAzərbaycanlı partiya sədrindən şok açıqlama: Hər gün Xankəndidən mənə zəng edirlər\n02 oktyabr 2021, 10:30\nHafiz Hacıyev intim videolardan danışdı: Mən onsuz da lütəm…\nNazirlər məndən xahiş edirdilər ki, Ramiz Mehdiyevin əleyhinə danışmayım – Partiya sədri\n04 sentyabr 2021, 14:14\nRamin Bayramlını kim himayə edir? – Pulunu alıb buraxırlar\n31 avqust 2021, 11:12\n04 dekabr - 09:34310\n04 dekabr - 08:52303\n04 dekabr - 10:44253\n04 dekabr - 09:06252\n04 dekabr - 09:48249\n27 noyabr - 21:097385\n27 noyabr - 20:523816\n28 noyabr - 12:433130\n01 dekabr - 19:013078\n27 noyabr - 20:352857\n20 noyabr - 14:4114046\n20 noyabr - 14:277413\n09 noyabr - 10:094409\n06 noyabr - 12:504085


Millimizin sabiq hücumçusu: “Serbiyanı ancaq “playstation”da uda bilərik”\n“Serbiya millisi çox güclü, yaradıcı futbol oynayan komandadır”.\nBunu apasport.az saytına açıqlamasında Azərbaycan millisinin sabiq hücumçusu Zaur Ramazanov yığmamızın DÇ-2022-nin seçmə mərhələsində Serbiya ilə bu gün keçiriləcək oyunu barədə danışarkən deyib.\n45 yaşlı mütəxəssis millinin oyunu ilə bağlı heç də nikbin fikirlər səsləndirməyib. O, az top buraxaraq uduzmağa sevinəcəyini söyləyib: “Yığmanın oyununa mənfi proqnoz vermək istəmirəm. Komandamıza uğurlar arzulayıram. Uğur deyəndə onu nəzərdə tuturam ki, böyükhesablı məğlubiyyət olmasın. Serbiyanı udsaq belə, qrupda sonuncu yerdəyik, nəsə dəyişməyəcək. 500-1000 manata işləyən mütəxəssislər 0:1 uduzduğumuz zaman mətbuata açıqlamalarında deyirlər ki, yaxşı qurtardıq, uğurlu nəticədir. Moldovanın, Belarusun böyükhesablı məğlubiyyətini misal çəkib camaatı aldadırlar. Bizə özümüz maraqlı olmalıdır, başqası yox”.\nMillimizin qələbə şansını da dəyərləndirərkən Zaur Ramazanov bunun ancaq bir halda baş verə biləcəyini deyib: “Yalnız Serbiyadan bir nəfər, Azərbaycandan da “playstation”u yaxşı bacaran bir nəfər tapıb oynatsaq, nəyəsə ümid eləmək olar. Yəni Serbiyanı ancaq “playstation”da uda bilərik. Başqa cür şans görmürəm. Yenə də uğurlar arzulayıram”.\nQeyd edək ki, Belqraddakı “Rayko Mitiç” stadionunda keçiriləcək Serbiya – Azərbaycan qarşılaşması Bakı vaxtı ilə saat 22:45-də başlayacaq.


Beynəlxalq Muğam Mərkəzində “I am Jazman!” müsabiqəsi qaliblərinin konserti keçirildi.\nOktyabrın 18-də Beynəxalq Muğam Mərkəzində “Bakı Jazz” Beynəxlalq caz festifalı çərçivəsində keçirilən gənc ifaçıların “I am Jazman!” müsabiqəsinin iştirakçılarının qala-konserti və qaliblərinin mükafatlandırılması keçirildi.\nLayihə Azərbaycan Respublikası Mədəniyyət Nazirliyi, “Jazz Dünyası” jurnalı dəstəyi ilə həyata keçirilir.\nKonsertdə gənc ifaçılar vokal imkanlarını nümayiş etdilər. Koreya, Rusiya, Ukrayna və Azərbaycandan gənc ifaçılar birlikdə çıxış edərək, dünyada məhşur olan caz əsərlərini və milli caz kompozisiyalarını səsələndirdilər.\nKonsertdə Camal Bayramlı, Aydın Zeydullayev, Andrey Konstantinov, Heydər Məmmədov, Leyla İzzətova, Natavan Quliyeva, Kamil Qədimzadə, Yusif Qasımov, Jalə Quliyeva, Əminə Hacıyeva, Aişə Nəcəfova, Albina Pyakşova, Kim Honk Canq , Darina Minina, Şahsənəm Vısotska, Seymur Həsənsoy, Ləman Abbaszadə çıxış etdilər. Vokal ifalarla yanaşı akkordeon, skripka, zərb alətləri, gitara. saksofon, piano və başqa musiqi alətlərində ifalar səsləndi.\nSonda ifaçıları təltif etmək üçün festivalın direktoru Leyla Əfəndiyeva və münsiflər heyətinin sədri Rauf Əliyev səhnəyə dəvət olundular\nGənc caz ifaçıları diplom və hədiyyələrlə təltif olundular. Caz vokal nominasiyasında Leyla İzzətova I yerə, Yusif Qasımov II yerə , Albina Pyakşova III yerə; instrumental nominasiyada isə Aydın Zeydullayev I yerə, Andrey Konstantinov II yerə, Kim Honq Canq III yerə layiq görüldülər. Həmçinin “Baku Jazz” festivalında iştirakına görə Əminə Hacıyeva festivalın “Balaca iştirakçısı”nominasiyası üzrə xüsusi diploma layiq görüldü.\nKonsert cazsevərlər tərəfindən böyük maraqla qarşılandı.


Dövlət Statistika Komitəsində Dünya Bankının nümayəndə heyəti ilə görüş keçirilmişdir | Azərbaycan Respublikasının Dövlət Statistika Komitəsi\nDövlət Statistika Komitəsində Dünya Bankının nümayəndə heyəti ilə görüş keçirilmişdir\nNoyabrın 26-da Dövlət Statistika Komitəsinin sədri cənab Tahir Budaqov Dünya Bankının nümayəndə heyəti ilə görüşmüşdür. Görüşün əsas məqsədi həyata keçirilən Proqrammatik Yoxsulluğun Qiymətləndirilməsi üzrə layihə çərçivəsində yoxsulluğun təhlili və yoxsulluğun azaldılması sahəsində siyasətin müzakirəsi olmuşdur.\nDövlət Statistika Komitəsinin sədri Tahir Budaqov nümayəndə heyətini salamlayaraq, Dövlət Statistika Komitəsi ilə Dünya Bankı arasındakı qarşılıqlı əməkdaşlığı müsbət qiymətləndirdiyini və bu əməkdaşlığın daha da inkişaf etdirilməsi arzusunda olduğunu bildirmişdir. Öz növbəsində, Dünya Bankının Azərbaycan üzrə meneceri xanım Larisa Leşçenko bu iki təşkilat arasında münasibətlərin uğurlu inkişafından məmnun olduğunu söyləmiş, müxtəlif sahələr üzrə əməkdaşlığın daha da genişləndirilməsi üçün yaxşı perspektivlərin olduğunu qeyd etmişdir.\nGörüş zamanı Tahir Budaqov nümayəndə heyətinə Komitənin fəaliyyəti və gələcəkdə ölkə statistika sisteminin qarşısında duran mühüm vəzifələr haqqında geniş məlumat vermişdir. Eyni zamanda, Azərbaycanda yoxsulluğun aşağı səviyyədə olması, yeni iş yerlərinin açılması və bu istiqamətdə görülmüş işlər barədə məlumat iştirakçıların diqqətinə çatdırılmışdır. O qeyd etmişdir ki, 2000-ci ildə BMT Baş Assambleyasının qəbul etdiyi Minilliyin Bəyannaməsində dünya ölkələrində 2015-ci ilədək yoxsulluğun iki dəfə azaldılması hədəf kimi qarşıya qoyulmuşdur. Azərbaycan Respublikasında aparılan uğurlu sosial-iqtisadi islahatlar nəticəsində yoxsulluq səviyyəsi 2001-ci ilə nisbətən 8,4 dəfə azalaraq 49,0 faizdən 2014-cü ildə 5,0 faizə enmişdir. Şübhəsiz ki, yoxsulluğun azalmasında əhalinin gəlirlərinin, əmək haqlarının, təqaüdlərin artması böyük rol oynayır. Qeyd olunan dövrdə ÜDM 4,1 dəfə (o cümlədən adambaşına 3,5 dəfə), orta aylıq əmək haqqı isə 8,5 dəfə artmışdır. Eyni zamanda təhsilin və səhiyyə xidmətlərinin keyfiyyətinin yüksəldilməsi də bu sahəyə öz təsirini göstərir.\nXanım Larisa Leşçenko öz növbəsində Dünya Bankının Azərbaycandakı fəaliyyəti haqqında və növbədə duran işlər haqqında məlumat vermişdir. O vurğulamışdır ki, Azərbaycan Respublikasında 2000-ci ildən başlayaraq Dünya Bankının ekspertləri cəlb olunmaqla beynəlxalq standartlara uyğun metodologiya üzrə ev təsərrüfatlarının tədqiqatı həyata keçirilir. Mütəmadi olaraq Dünya Bankının ekspertləri tərəfindən bu sahədə metodoloji monitorinqlər keçirilir. Dünya Bankı yoxsulluğun azaldılması sahəsində Dövlət Statistika Komitəsi ilə sıx əməkdaşlıq həyata keçirir. Dünya Bankı ilə BMT-nin İnkişaf Proqramı və digər beynəlxalq təşkilatların məlumat bazalarındakı göstəricilər ilə Dövlət Statistika Komitəsinin faktiki göstəriciləri arasındakı uyğunsuzluqların aradan qaldırılması sahəsində əməkdaşlıq davam etdirilir.\nSonra görüş iştirakçıları hazırda Dövlət Statistika Komitəsində Dünya Bankı tərəfindən maliyyələşdirilən “Metaməlumatlar sisteminin yaradılması” layihəsi çərçivəsində görülən işlər, məlumatların toplanması və təhlili üzrə əməkdaşlıq istiqamətləri, Dünya Bankı tərəfindən təklif olunan texniki dəstək və qarşılıqlı maraq doğuran digər məsələlər ətrafında fikir mübadiləsi aparmışdırlar.\nSonda Dünya Bankının Azərbaycan üzrə meneceri xanım Larisa Leşçenko Dövlət Statistika Komitəsinin sədri Tahir Budaqova səmimi qəbula görə minnətdarlığını bildirmişdir.


Satılır 3 otaqlı 92 m2 həyət evi Xırdalan\nElanın kodu: 487405\nBaxış sayı: 1325 Yenilənmə tarixi: 04.03.2019\nYenilənmə tarixi: 04.03.2019\nTƏCİLİ SATILIR!!!Xirdalan və Sulutəpənin arasında 1.7 sot torpaqda tikilmiş 3 otaqlı, həyət evi satılır. Kombi sistemi qurulub. Qaz, işıq, su daimidir. Kanalizasiyası var. Su qəbələ suyudur. Həyət aqlayla döşənilib. İcradan təsdiq olunmuş sənədi var\nÜnvan: Xirdalan və Sulutəpənin arasında


World Skills Final yarışında ölkəmizi təmsil edəcək qalibin adı açıqlandı\n02-10-2015 / 14:32\nBakcell şirkəti və Azərbaycan Futbol Federasiyaları Assosiasiyası Mançester Yunayted Futbol Məktəbinin təşkilatçılığı ilə Bayıl Arena stadionunda baş tutan Bakı Bacarıqlar Yarışının nəticələrini elan edib.\nŞirkətdən Xeberler.az-a bildirilib ki, Mançester şəhərinin Old Trafford stadionunda keçiriləcək World Skills Final oyunlarında Azərbaycanı təmsil etmək üçün hazırda Mançester Yunayted Futbol Məktəbində təlim keçən 43 oyunçudan 42 nəfəri seçmə oyunlarında iştirak ediblər.\n“Məktəbimizin 2014-cü ilin oktyabr ayındakı açılışından bəri görülən böyük işlərə və göstərdikləri səylərə görə bütün valideynlərə, uşaqlara və Bakı Mançester Yunayted Futbol Məktəbinin işçi heyətinə təşəkkür edirəm. Yarışlarda qalib gəlmiş Nicat Quliyevi təbrik edirik. Mançesterə səyahət edib “Arzular Teatrında” əsas yığmanın məşqlərini və oyunlarını seyr etmək, World Skills Final-da dünyanın müxtəlif guşələrindən, Asiya, Avropa və Amerika qitəsindən bu oyunlara qatılan digər futbolçularla yarışaraq bizim məktəbimizi və Azərbaycanı təmsil etmək onun üçün böyük bir həyat təcrübəsi olacaq! Məktəbimizdə oxuduğu müddətdə həm meydançada, həm də meydançadan kənarda var gücü ilə çalışmış və hamının hörmətini qazanmış Nicat Bakı “Mançester Yunayted” Futbol Məktəbinin “elçisi” adına həqiqətən layiqdir və bizim hamımız ona bu səfərində uğurlar arzulayırıq. Bir daha hamıya, o cümlədən, göstərdikləri davamlı dəstəyə görə Bakcell şirkətinə və AFFA-ya təşəkkürümüzü bildiririk. QOY UŞAQLAR FUTBOL OYNASIN!”, deyə Bakıdakı “Mançester Yunayted” Futbol Məktəbinin baş məşqçisi Mik Bennet (Mick Bennett) bildirib.\n2015-ci ildən başlayaraq, Bakıdakı Mançester Yunayted Futbol Məktəbində World Skills Final oyunlarına seçimlər müntəzəm əsasda keçiriləcək. Bu məktəbdə təlim keçən uşaqlardan hər il bir nəfər seçilərək adıçəkilən oyunlarında iştirak etmək üçün Manşesterə gedəcək.\nMançester Yunayted Futbol Məktəbi-nə qəbul başlayır\nMançester Yunayted Futbol Məktəbi-nə növbəti qəbul başladı\nBakcell-in futbol çempionatının qalibləri Mançesterdə-Foto\nVirtual Futbol Çempionatının qalibi Amerikadan qayıdıb\nFacebook-da ən populyar klub hansıdır?\nBakcell AmCham təşkilatının mükafatını aldı


Təl-Əviv "Həmas"ın raketlərindən bu şar vasitəsi ilə müdafiə olunacaq - İsrailin istehsal etdiyi ilk havadan müdafiə sistemi - VİDEO » Missiya.az - Missiya İnformasiya Agentliyi\nTəl-Əviv "Həmas"ın raketlərindən bu şar vasitəsi ilə müdafiə olunacaq - İsrailin istehsal etdiyi ilk havadan müdafiə sistemi - VİDEO\nİsrailin Müdafiə Nazirliyi “HAAS” adlı hava hücumundan müdafiə sistemini istehsal edib. “HAAS” müdafiə sistemi İsrailin Nüvə Müdafiə Təşkilatı tərəfindən ölkənin şimalında nümayiş etdirilib.\nMissiya.Az xarici mediaya istinadən xəbər verir ki, hava hücumundan müdafiə sistemi raket və Pilotsuz Uçuş Aparatları (PUA) zərərsizləşdirmək üçün hazırlanıb. İsrail ilk dəfədir ki, hava hücumundan müdafiə sistemi istehsal edir.\nNazirlik “HAAS” sisteminin üstünlüklərini barədə məlumat yayıb. Bildirilib ki, müdafiə sisteminin kompanentləri arasında hava şarı da var. Şar hüdürlükdə qalacaq və hava məkanının bütün istiqamətlərindən gələn potensial təhlükələri skan edərək, Nazirliyə ötürəcək və yerüstü radarlardakı boşluqları dolduracaq.\nİsrail Hava Qüvvələrinin komandanı Amikam Norkin mətbuata açıqlamasında “HAAS” havadan müdafiə sisteminin ölkə sərhədlərini təhdidlərdən yüksək dəqiqliklə qoruyacağını deyib.\nQeyd edək ki, mütəmadi olaraq Fələstinin Qəzza bölgəsindən İsrailə raketlər atılır. Qəzzada fəaliyyət göstərən “Həmas” silahlıları ilə İsrail arasında son ciddi toqquşma bu ilin may ayında baş verib. 6 may 2021-ci ildə İsrail Ali Məhkəməsi, Qüdsün Şeyx Cerrah Məhəlləsində yaşayan bəzi Fələstinli ailələrin evlərindən zorla çıxarılmaları və başqa yerlərə köçürülməsi barədə qərar verdi. Qədr gecəsi və Qüds günü tətilləri ilə üst-üstə düşən qarşıdurmalarda əksəriyyəti Fələstinli mülki olan 300-dən çox insan yaralanıb. 9 may tarixində İsrail polisi, ifrat sağçı Yəhudi millətçilərinin sonradan ləğv edilən bayraq yürüşü öncəsi müsəlmanların müqəddəs bir yeri olan Əl-Əqsa Məscidinə basqın edib. Buna cavab olaraq, 10 və 11 may tarixlərində “Həmas” və “İslami Cihad” qruplaşmaları İsrailə 480 raket atmışdı. Hücum nəticəsində evlər və bir məktəb vurulub, iki İsrailli mülki vətəndaş öldürüldü və ən azı 70 İsrailli mülki şəxs yaralandı. İsrail Qəzzəyə hava hücumları ilə cavab verdi.


DİL –ZAHİR VƏ BATİNİN AYNASI\nƏxlaqi bəhslərdə dil və danışıq qəlbin aynası, əqlin nümayəndəsi, insan şəxsiyyətinin açarı və ruha açılan mühüm qapı kimi yüksək əhəmiyyət daşıyır. Başqa sözlə, ruh aynasında görünənlər (düşüncə və hisslər) dil və danışıqda aşkar olur. Əgər keçmişdə təbiblər orqanizmin səhhətini xəstənin dili ilə müayinə edirdilərsə, müasir psixoloqlar əksər hallarda psixi gərginlikləri insanların danışıqlarında arayıb-axtarırlar! Əxlaq alimləri də məhz dil və danışığın islahına xüsusi əhəmiyyət verir, onun islahını ruhi təkamül, fəzilət və əxlaqi səciyyə hesab edirlər. Əhli-beytdən (ə) nəql olunan hədislərdə də bu mövzu qısa və diqqəti cəlb edən təbirlərlə açıqlanır. Aşağıdakı iki hədis bizim müddəamıza şahiddir. Həzrət Əmirəlmöminin Əli (ə) “Nəhcül-bəlağə”də belə buyurur:\n“İnsan dilinin altında gizlənib!”1\n“Bəndənin qəlbi düzəlməyincə imanı düzəlməz, dili düzəlməyincə də qəlbi düzəlməz!”2\nDİLDƏN ÇIXAN OTUZ BÖYÜK GÜNAH\nƏxlaq ustadları dilin azad buraxılması nəticəsində üz verən təhlükələri nəzərə alıb, danışmağın zəruri olduğu yerləri müstəsna etməklə sükutu böyük və ağır təhlüklərin qarşısını alan amil saymışlar. Peyğəmbəri-Əkrəm (s) və Əhli-beyt imamlarından (ə) nəql olunan bir çox rəvayətlərdə sükutun əhəmiyyəti haqda gözəl məsləhətlər verir. Məhz bəzi ariflər də nəfsin saflaşdırılmasına elə buradan başlamışlar. Bir də ki, sükut insanı təfəkkürə, mənəviyyata və daxili saflığa sövq edir. Allahın böyük peyğəmbəri Zəkəriyyanın sərgüzəştində oxuyuruq ki, üç gün sükut orucu tutmaqla Allah dərgahında duası qəbul olur. Quranda belə buyurulur:\n“Zəkəriyya dedi: “Ey Rəbbim! Mənim üçün bir əlamət müəyyən et!” Allah buyurdu: “Əlamətin odur ki, sağlam ikən üç gün-üç gecə insanlarla danışa bilməzsən.”3\n“De: “Mən rəhman olan Allah üçün oruc (sükut orucu) tutmağı nəzir etmişəm və bu gün heç kimlə danışmayacağam.”4\nİslam Peyğəmbəri (ə) də hər dəfə vəhy nazil olmazdan qabaq neçə gün ardıcıl “Hira” dağında sükuta qərq olar və yaradılışın sirləri haqda düşünərdi.\n1. Sükut insanı bir çox günahlardan qoruyur. Peyğəmbəri-Əkrəm (s) qısa və mənalı bir cümlədə belə buyurur:\n“Sükut edən nicat tapar (başqa sözlə, qurtuluş susanındır).”5\nBunun səbəbi aydındır. Çünki xəta və günahların çoxu dil vasitəsilə baş verir. Necə ki, Peyğəmbəri-Əkrəm (ə) buyurur:\n“İnsanın əksər xəta və səhvləri dilindədir.”6\nBaşqa bir hədisdə də belə buyurulur:\nاُخْزُنْ لِسانَكَ اِلّا مِنَ الْخَيْرِ فَاِنَّكَ بِذالِكَ تَغْلِبُ الشَّيْطانَ\n“Dilini xeyir söyləməkdən başqa yerlərdə qoru ki, bununla şeytana qalib gələrsən.”7\n2. Sükut insanı mənəvi həyat mənbəyi olan təfəkkür və düşüncəyə sövq edir. Adətən, şüur və təfəkkür sahibləri əməl meydanında olur, çox danışanlar isə işdən yayınmağa çalışırlar. Peyğəmbəri-Əkrəm (s) başqa bir hədisdə belə buyurur:\n“Sükut içində olan vüqarlı mömini gördükdə, onunla əlaqə saxlayın ki, dilindən hikmət yağar!”8\nاِذا تَمَّ الْعَقْلُ نَقَصَ الْكَلامُ\n“Ağıl kamilləşdikdə, söz də azalar.”9\nQeyd olunan hədislərdən məlum olur ki, sükut təfəkkür qüvvəsini dirildən ən gözəl amildir. İnsan bihudə danışarkən düşüncə qabiliyyətini itirir. Əgər bu enerjini toplaya bilsə, həqiqi təfəkkürə nail olacaq. Bir də ki, sükut ruha aramlıq, duyğulara mötədillik bəxş edir.\n3. Çox danışmaq insanı dəyərdən salır, səhvləri artır, həyası azalır və xətalara yol açan həya pərdəsi yırtıldıqda da, əyri və çirkin əməllər adiləşir. İmam Əmirəlmöminin Əli (ə) buyurur:\nمَنْ كَثُرَ كَلامُهُ كَثُرَ خَطَاُهُ، وَ مَنْ كَثُرَ خَطَاُهُ قَلَّ حَياؤُهُ وَ مَنْ قَلَّ حياؤُهُ قَلَّ وَرَعُهُ، وَ مَنْ قَلَّ وَرَعُهُ ماتَ قَلْبُهُ، وَ مَنْ ماتَ قَلْبُهُ دَخَلَ النّارَ\n“Çox danışanın səhvi çox olar, səhvi çox olanın həyası azalar, həyası azalanın təqvası azalar, təqvası azalanın qəlbi ölər, qəlbi ölən isə cəhənnəmə daxil olar.”10\nBuradan belə qənaətə gəlirik ki, sükut ibadətdə də böyük rol oynayır. Bir hədisdə buyurulur:\n“İbadət on qisimdir, onun doqquzu sükutdadır.”11\n1 “Nəhcül-bəlağə”, “qısa kəlamlar”: 148.\n2 “Biharül-ənvar”, 75-ci cild, səh.262 və “Məhəccətül-beyza”, 5-ci cild, səh.193.\n3 “Məryəm” surəsi, ayə: 10.\n4 “Məryəm” surəsi, ayə: 26.\n5 “Biharül-ənvar”, 77-ci cild, səh.88; “Məhəccətül-beyza”, 5-ci cild, səh.192.\n6 “Məhəccətül-beyza”, 5-ci cild, səh.194.\n7 “Məhəccətül-beyza”, 5-ci cild, səh.195.\n8 “Məhəccətül-beyza”, 5-ci cild, səh.195.\n9 “Nəhcül-bəlağə”, qısa kəlamlar: 71.\n10 “Nəhcül-bəlağə”, qısa kəlamlar: 349.\n11 “Məhəccətül-beyza”, 5-ci cild, səh.196.


Məsumə Məmmədova - IKT\nAna səhifəMəsumə Məmmədova\nMəsumə Hüseyn qızı Məmmədova 1951-ci ildə anadan olmuşdur.\n1973-cü ildə Azərbaycan Dövlət Universitetinin (Bakı Dövlət Universiteti) mexanika-riyaziyyat fakültəsini bitirmişdir.\n1973-1977-ci illərdə Azərbaycan Elmlər Akademiyasının Neft-Kimya Prosesləri İnstitutunun «Neft-kimya proseslərinin avtomatlaşdırılması və modelləşdirilməsi» şöbəsində kiçik elmi işçi vəzifəsində çalışmışdır.\n1977-1980 illərdə Ukrayna Elmlər Akademiyasının Kibernetika İnstitutunun məqsədli aspiranturasında oxumuşdur (Kiyev şəhəri). 1983-cü ildə SSRİ EA Ümumittifaq Elmi-Texniki İnformasiya İnstitutunda 05.25.01 ”İnformasiya sistemləri və prosesləri” ixtisası üzrə ”Terminoloji lüğətlərin analizi əsasında informasiya-axtarış tezaurusuna leksikanın avtomatlaşdırılmış seçilib daxil edilməsi” mövzusunda namizədlik dissertasiyasını müdafiə etmiş (Moskva şəhəri) və texnika elmləri namizədi alimlik dərəcəsi almışdır.\n1981-1987-ci illərdə Azərbaycan Elmlər Akademiyasının Dilçilik İnstitutunda “Tətbiqi dilçilik'” şöbəsində elmi işçi vəzifəsində çalışmış, süni intellektin əsas istiqamətlərindən biri olan təbii dillərin avtomatik emalı problemlərini tədqiq etmişdir.\n1987-ci ildən Azərbaycan Elmlər Akademiyasının Avtomatlaşdırılmış İdarəetmə Sistemləri Şöbəsinə (1997-ci ildən İnformasiya-Kommunikasiya Elmi Mərkəzi, 2002-ci ildən isə İnformasiya Texnologiyaları İnstitutu adlanır) köçürülmüş və mühəndis, qrup rəhbəri vəzifələrində işləmişdir. 1993-cü ildən indiyə kimi burada şöbə müdiri vəzifəsində çalışır.\n1996-cı ildə baş elmi işci elmi adı almışdır.\n1999-cu ildə Bakı Dövlət Universitetində 05.13.14 “Xüsusi təyinatlı sistemlər, məlumatların işlənməsi və idarə edilməsi” ixtisası üzrə “Qeyri-səlis relyasion strukturlu biliklərin emalı texnologiyasının əsasları və onun bəzi tətbiqləri” mövzusunda doktorluq dissertasiyasını müdafiə etmişdir, texnika elmləri doktorudur.\n2001-2013-cü illərdə Əmək və Əhalinin Sosial Müdafiəsi Nazirliyinin Əmək və Sosial Problemlər üzrə Elmi-Tədqiqat və Tədris Mərkəzinin direktoru vəzifəsində çalışmışdır.\n2010-cu ildə professor elmi adı almışdır.\n2017-ci ildə “İnformatika” ixtisası üzrə AMEA-nın müxbir üzvü seçilmişdir.\nHal-hazırda institutda şöbə müdiri vəzifəsində çalışır.\nSüni intellekt, qeyri-səlis məntiq, çoxkriterialı qərarların qəbulu, qeyri-müəyyənlik şəraitində intellektual idarəetmə, kompyüter dilçiliyi, obrazların tanınması, insan resurslarının intellektual idarə olunması, e-tibb, sosial şəbəkələr, е-tibbi demoqrafiya.\nMinimal leksik tərkibli və məqbul axtarış nəticəsini təmin edən informasiya-axtarış tezaurusun formalaşdırılması üçün yeni konseptual yanaşma və optimallaşma metodu işlənilmişdir.\nTibbi sosial şəbəkələrin növləri, istiqamətləri və təyinatı tədqiq edilmiş, əsas subyektləri müəyyənləşdirilmiş; istifadəçilər maraq dairələrinə görə seqmentləşdirilmiş və onlar arasında qarşılıqlı münasibətlərın xarakteri təyin edilmişdir.\nAzərbaycan dilinin terminoloji verilənlər bankının arxitekturası işlənmiş, istifadəçi və informasiya sistemləri üçün nəzərdə tutulmuş xüsusi təyinatlı izahli, terminoloji, avtomatik lüğətlərin, informasiya-axtarış tezauruslarının tərtibi, təhlili və korreksiyası modelləri və metodları təklif edilmişdir.\nAzərbaycan dilli mətnlərin avtomatik emalı və redaktəsi üçün müxtəlif dil səviyyələrində (morfoloji, sintaktik, semantik) biliklər bazası, məntiqi çıxarış üsulları və ekspert sisteminin sintezi texnologiyası işlənmişdir.\nQeyri-səlis relyasion strukturlu biliklərin emalı texnologiyasının nəzəri, metodoji və tətbiqi əsasları işlənmiş, paylanmış mühitdə biliklər bazasının təşkilinin arxitektur prinsipləri təklif edilmiş, fraqmentlər üzrə paylanmış qeyri-səlis relyasion strukturlu biliklər bazası əsasında qərarların qəbul edilməsi metodları işlənilmişdir.\nLokal və paylanmış mühitdə adaptiv biliklər bazasının sintezi əsasında təşkilat-idarəetmə sistemlərində fərdi və kollektiv qərarların qəbul edilməsi metodları təklif edilmiş, elmi-təşkilati fəaliyyətdə qərarların qəbulunu dəstəkləyən AZEREKS ekspert sistemi işlənilmiş və bu sistemə müəlliflik şəhadətnaməsi alınmışdır.\nQeyri-səlis relyasion strukturlu biliklər bazasının sintezi əsasında texnoloji proseslərin intellektual idarə olunması modeli işlənilmiş, idarəetmə qaydalarının modifikasiyasına və onların sonrakı təshihinə imkan verən biliklər bazasının adaptasiyası metodları təklif edilmişdir.\nPilotaj texnikasının intellektual idarə olunması üçün uçuş informasiyasının emalı texnologiyası işlənilmış, dinamik biliklər bazasının sintezi prinsipləri, pilotaj fiqurlarının tanınması və uçuş tapşırığının icra keyfiyyətinin qiymətləndirilməsi üçün metod və alqoritmlər təklif edilmişdir.\nƏhalinin demoqrafik indikatorlarının proqnozu metodu təklif edilmiş və intellektual demoqrafik proqnoz sistemi işlənmişdir.\nMüxtəlif sosial qruplar üzrə əhalinin gəlirlərinin qiymətləndirilməsi metodları təklif edilmiş, əmək bazarının çoxfaktorlu təhlili və perspektiv inkişaf meyllərinin proqnozu metodu işlənilmişdir.\nİnformasiya texnologiyaları seqmentində insan resurslarının intellektual idarə olunmasının konseptual və elmi-metodoloji əsasları işlənmiş, tələb və təklifi xarakterizə edən funksional komponentlər və indikatorlar sistemi müəyyənləşdirilmiş, İT-mütəxəssislərə tələb və təklif vektorlarının qarşılıqlı əlaqəsini və resurs axınlarının hərəkəti mənbələrini əks etdirən intellektual idarəetmə sisteminin transaksiya modeli işlənilmişdir.\nİT-mütəxəssislər bazarının intellektual idarə olunması sistemində çoxmeyarlı qərarların qəbulunun dəstəklənməsi üçün qeyri-səlis çoxssenarili yanaşma təklif edilmiş və hər bir ssenariyə uygun həll metodu işlənilmişdir.\nIyerarxik idarəetmə səviyyələrində İT-mütəxəssislər əmək bazarında tələb və təklifin kəmiyət və keyfiyyət prizmasından uyğunlaşdırılması qərarlarının dəstəklənməsi üçün qeyri-səlis situasiya analizi, obrazların tanınması, qeyri-səlis uyğunsuzluq şkalasına əsaslanan model və metodlar işlənmişdir.\nTələb və təklif arasında uyğunsuzluq dərəcəsinə görə İT-mütəxəssislər bazarında vəziyyətlərin qeyri-səlis təsnifatı aparılmış, hər bir vəziyyət sinfi üçün disbalans dərəcəsinin azaldılmasına dair idarəedici ekspert qərarları generasiya olunmuş və biliklərinin produksiya modelləri əsasında biliklər bazası formalaşdırılmışdır.\nƏşyaların İnterneti texnologiyaları əsasında yüksək riskli obyektlərdə çalışan personalın fiziki vəziyyətinin və coğrafi koordinatlarının monitorinqi sisteminin konsepsiyası və arxitektur- texnoloji prinsipləri işlənilmişdir.\nE-dövlətin insan resurslarının idarə olunması infrastrukturunda paylanmış qərarların qəbulunu intellektual dəstəkləyən model və metodlar işlənilmişdir.\nƏmək bazarı ekosistemində tələb və təklif arasında struktur disbalansın təyini üçün ekspert bilikləri və üstünlük münasibətlərinə əsaslanan qeyri-səlis çoxkriterialı qiymətləndirmə metodları işlənilmişdir.\nIoT texnologiyası əsasında yüksək riskli obyektlərdə çalışan işçilərin sağlamlığının idarə olunması üçün paylanmış intellektual sistemin konsepsiyası və arxitektur-texnoloji prinsipləri işlənilmişdir (dəniz neft-qaz sənayesinin nümunəsində);\nE-tibb mühitində tibbi-demoqrafik proseslərin intellektual idarə olunmasının metodoloji və funksional prinsipləri işlənilmişdir;\nSosial media resursları əsasında kütlə rəyini nəzərə almaqla tibbi qərarların qəbulu üçün yeni informativ parametrlər təklif edilmişdir.\nM. Məmmədova 316 elmi əsərin, o cümlədən 11 monoqrafiya, 6 kitab, broşür və xüsusi təyinatlı lüğətlərin müəllifidir. Bunlardan 169-u xaricdə çap olunmuş, 145-i müxtəlif elmi bazalarda indeksləşən nəşrlərə daxildir.\nBir elmlər doktoru və on fəlsəfə doktoru hazırlamışdır. Hazırda 4 doktorant və dissertanta rəhbərlik edir.\nPrezident İlham Əliyevin 3 noyabr 2015-ci il tarixli Sərəncamı ilə Azərbaycan elminin inkişafındakı xidmətlərinə görə “Azərbaycan Respublikası Prezidentinin Fəxri Diplomu” ilə təltif edilmişdir.\nPrezident İlham Əliyevin 14 dekabr 2009-cu il tarixli Sərəncamı ilə Azərbaycanda informasiya texnologiyalarının inkişafındakı xidmətlərinə görə “Tərəqqi” medalı ilə təltif edilmişdir.\n2005-ci ildə AMEA-nın Fəxri Fərmanı ilə təltif edilmişdir.\nXidməti tel.: (994 12) 5399739\nElektron poçtu: depart15@iit.science.az, mmg51@mail.ru


İllik – Səhifə 1580 – Yenicag.Az\nTəhsil naziri özünü məktəb binasından atan şagirdə baş çəkdi – FOTO\nSentyabrın 10-da Təhsil naziri Emin Əmrullayev üç gün əvvəl müxtəlif bədən xəsarətləri ilə xəstəxanaya yerləşdirilən Bakı şəhəri 313 nömrəli tam orta məktəbin şagirdi Solmaz Hacıyevaya baş çəkib.\nErmənistanda 920 nəfər koronavirusdan öldü\nErmənistanda daha 150 nəfərdə koronavirus aşkarlanıb.\nSilahlı Qüvvələrə Yardım Fonduna cari il avqustun 1-dək 112.759.464,65 AZN, 213.577,88 ABŞ dolları, 18.341,0 avro və 5000,0 rubl vəsait daxil olub.\nDiasporla İş üzrə Dövlət Komitəsinin koronavirusa yoluxmaları ehtimal olunan əməkdaşları testdən keçirilib və Komitənin iki əməkdaşında virus aşkarlanıb.\nTASS informasiya agentliyinin baş direktorunun birinci müavini Mixail Qusman Azərbaycan Respublikasının Birinci vitse-prezidenti Mehriban Əliyevaya məktub göndərib.\nAzərbaycanda olma müddəti bitən əcnəbilərə MÜRACİƏT EDİLDİ\nBiləsuvar rayonunda iki nəfərin ölümü ilə nəticələnən yol qəzası baş verib. Yenicag.az xəbər verir ki, hadisə ötən gün axşam saatlarında […]


Ana səhifə » Qəzetin pdf formatı\t» Bakıda "Qədim mətnlər və klassik mənbələr erməniçilik saxtakarlıqlarını və uydurmalarını ifşa edir" mövzusunda konfrans keçirilir\nAprelin 19-da Bakıda 23 aprel - Ümumdünya Kitab və Müəlliflik Hüququ Günü nə həsr olunan "Qədim mətnlər və klassik mənbələr erməniçilik saxtakarlıqlarını və uydurmalarını ifşa edir" mövzusunda konfrans öz işinə başlayıb.\nAZƏRTAC xəbər verir ki, konfransı açan Əqli Mülkiyyət Agentliyinin İdarə Heyətinin sədri Kamran İmanov bütün dünyada qeyd olunan Ümumdünya Kitab və Müəlliflik Hüququ Günü" və 26 aprel - Ümüdünya Əqli Mülkiyyət Təşkilatının (ÜƏMT) Beynəlxalq Əqli Mülkiyyət Gününün əhəmiyyətindən danışaraq deyib ki, bu günlərdə keçirilən müxtəlif tədbirlər, görüşlər, dəyirmi masalar, konfrans və simpoziumların əsas məqsədi əqli mülkiyyət, müəllif-hüquq mədəniyyətinin formalaşdırılmasına dəstək verməkdən, biliklər cəmiyyətində əqli mülkiyyətin kreativlik və yenilikçilik amillərinin stimullaşdırılmasında əvəzedilməz əhəmiyyətini qabarıq göstərməkdən ibarətdir. Xatırladıb ki, Ümumdünya Kitab və Müəlliflik Hüququ Günü Azərbaycanda 1997-ci ildən, Beynəlxalq Əqli Mülkiyyət Gününü isə Azərbaycan Respublikası Müəllif Hüquqları Agentliyi 2001-ci ildən başlayaraq qeyd edir.\nÜmumdünya Kitab və Müəlliflik Hüququ Gününün builki 24-cü ildönümü UNESCO-nun qərarı ilə ədəbiyyatın və oxunun, qiraətin xüsusi əhəmiyyətinin qeyd edilməsinə həsr olunur. Bilik amili olan kitablar insanları ümumbəşəri tarix və ortaq irs ətrafında birləşdirir. Bununla yanaşı, kitablar müxtəlif mədəniyyətlərin, identikliklərin və dillərin xüsusiyyətlərinin açılmasına xidmət edirlər. Bu da kitabların ikili əhəmiyyətini – ümumbəşəri mədəniyyətin və mədəni müxtəlifliyin daşıyıcısı olduğunu göstərir.Azərbaycan yeniləşdiyini, qüdrətləndiyini, ölkəmizin nüfuzunun beynəlxalq miqyasda artdığını qeyd edən Əqli Mülkiyyət Agentliyinin İdarə Heyətinin sədri Kamran İmanov deyib: "Prezident İlham Əliyevin iqtisadi islahatlar konsepsiyası yeni uğurlu nəticələr verir, Azərbaycan iqtisadiyyatında artım nümayiş olunur, 2019-cu ilin iki ayının nəticələri, həmin ilin yarvar-fevral aylarındakı ÜDM-in nəticələri 2018-ci ilin müvafiq dövrü ilə müqayisədə 3 faiz çoxdur, sənayenin isə qeyri-neft sektorundakı artımı 15,5 faizdir və dünya rekordu səviyyəsindədir. Bütün bunlar əhalinin sosial-iqtisadi vəziyyətinin yaxşılaşdırılması istiqamətində inqilabi addımlarla müşahidə olunur. Minimum əmək haqqının, əmək pensiyalarının, bütün növ sosial müavinətlərin, təqaüdlərin əhəmiyyətli dərəcədə artırılması və dövlət başçısı tərəfindən atılan digər addımlar böyük rəğbətlə qarşılanır. Prezident İlham Əliyevin Novruz bayramı münasibətilə xalqa təbrikindəki sözlərlə desək, "bizim iqtisadi gücümüz artdıqca sosial məsələlər daha geniş miqyasda öz həllini tapacaqdır…".\nKamran İmanov qeyd edib ki, Dünya Bankının "Doing Business – 2019" hesabatında Azərbaycan 190 ölkə arasında 25-ci yerə yüksəlib, 10 ən islahatçı dövlətlər sırasında olması heç də təsadüfi deyil. Bir sözlə, dövlət başçısının verdiyi mühüm qərarlar Azərbaycanın inkişafında yeni mərhələnin başlanğıcıdır.\nGələcəyi olmayan Ermənistan isə keçmişi, özü də mifomaniyadan gələn keçmişi ilə yaşayır. Uydurma keçmişi "canlandırmaq" məqsədilə özlərini Cənubi Qafqazın avtoxton sakinləri qismində dünyaya təqdim üçün terroru və terrorçuları da dəstəkləyir, istənilən saxtakarlıqlara, sağlam məntiqdən uzaq olan uydurmaya da gedirlər. Tanınmış Rusiya tarixçisi və politoloqu, bugünkü konfransımızın qonağı Oleq Kuznetsozun sözləri ilə desək, "... cahillik, naşılıq ... istənilən erməni humanitar fikrinin vizit kartıdır. Buna görə də Ermənistanda müasir elmi biliyə yox, aşkar nasist Tsexakron [Njde] nəzəriyyəsinin tövsiyələrinə uyğun olaraq, yaşamağa üstünlük verilir".


ABŞ dövlət katibinin müavini: Bakı-Tbilisi-Ərzurum boru kəmərinin genişləndirilməsi strateji əhəmiyyətə malikdir\nSiyasət 16 Mart 2007 15:06 (UTC+04:00)\nCorc Buş adminstrasiyası fəal olaraq Rusiyanın Qazprom şirkətinin boru kəmərinə alternativ olacaq Avropada yeni qaz kəməri infrastrukturunun yaradılması üzrə bir neçə qaz layihəsində iştirak edir. Bu barədə ABŞ dövlət katibinin Avropa və Avrasiya ölkələri üzrə müavini Deniel Frid bəyan edib.\n"Bu qaz layihələrinin inkişafından asılı olaraq, onlar "cənub dəhlizi" olacaq və Qazpromun Şimali Avropada olan və genişlənən böyük qaz kəməri şəbəkəsinə ədalətli və şəffaf rəqabət təklif edəcək", - ABŞ dinləmələrində dünən Frid məlumat verib. "Cənub dəhlizi Avrasiyanın strateji xəritəsini dəyişəcək, Avropaya təbii qazın böyük həcmdə çatdırılması üçün daha yaxşı ümid verəcək. Bu həcm bir tədarükçü və ya bir şəbəkədən artan asılılıqdan yaxa qurtarmaq və diversifikasiyanı təmin etməyə imkan verəcək", - ABŞ dövlət katibinin müavini vurğulayıb. Onun sözlərinə görə, "bu möhtəşəm strateji səylərin" mərkəzi Türkiyə olacaq.\nFrid xatırladıb ki, ABŞ-ın dəstəyi ilə 2006-cı ilin iyulunda işə düşmüş və bir neçə il ərzində "sutkada bir milyon barrel ötürücülük qabiliyyətinə çatdırılacaq" Bakı-Tbilisi-Ceyhan neft kəməri artıq tikilib və fəaliyyət göstərir.\nYaxın zamanlarda Bakı-Tbilisi-Ərzurum qaz kəməri işə düşəcək. Bu kəmər vasitəsilə Türkiyəyə Azərbaycan təbii qazı çatdırılacaq, - deyə diplomat bildirib. Başqa layihələr sırasında o, Bosfor boğazından keçməklə Türkiyənin Qara dəniz sahilindən Ceyhan Aralıq dənizi limanına qədər neftin çatdıralacağı Samsun-Ceyhan neft kəmərinin adını çəkib. "Bu, konkret layihədir, ola bilsin ki, artıq kommersiya cəhətdən cəlbedici ola bilər", - deyə dövlət katibinin müavini bildirib. "Biz indi yeni investisiyalar ərəfəsindəyik, bu investisiyalar Bakı-Tbilisi-Ceyhan və Bakı-Tbilisi-Ərzurum boru kəmərlərinə əsaslanacaq və Avroatlantika birliyinə enerji təhlükəsizliyini möhkəmləndirməyə kömək edəcək", Frid bəyan edib.\nO bildirib ki, Qazaxıstandakı neft şirkətləri hazırda məhsullarını tankerlər vasitəsilə Xəzər dənizi vasitəsilə Bakı-Tbilisi-Ceyhan boru kəmərinə qədər çatdırmaq üzrə danışıqlar aparır. Bu da boru kəməri vasitəsilə ötürülən həcmi 80% artıracaq. "Ola bilsin ki, qazın hasili və Azərbaycandan ixrac olunması hesabına Bakı-Tbilisi-Ərzurum boru kəmərinin genişləndirilməsi perspektivi daha çox strateji əhəmiyyətə malikdir", deyə Amerika diplomatı qeyd edib. Onun sözlərinə görə, Buş adminstrasiyası bu və digər istiqamətlərdə fəal iş aparır: "Hazırda biz şirkət və hökumətlərlə Azərbaycana qaz istehsalını 2012-2014-cü illər üçün artırmasına, Türkiyə-Yunanıstan-İtaliya marşrutu üzrə yaradılan qaz kəmərini doldurmasına kömək etmək üçün işləyirik. Perspektivdə hələ Türkiyə, Bolqarıstan, Rumıniya və Avstriyanı birləşdirəcək Nabucco qaz kəməri də var", deyə Frid bildirib.\nOnun sözlərinə görə, gələcəkdə Qazaxıstandan Türkiyəyə çəkiləcək Transxəzər qaz kəməri Bakı-Tbilisi-Ərzurum qaz kəməri ilə birləşdiriləcək.\n"Biz, həmçinin Ankara və Bağdadla İraqın şimalında qazın hasilinin işlənməsi və Türkiyədən Avropaya ixracı üçün üçtərəfli danışıqlara başlamışıq", deyən diplomat qeyd edib ki, onun sadaladığı bütün layihələr "cənub dəhlizinin" əsas tərkib hissəsi olacaq və bu da Qazprom şəbəkələrinə rəqib olacaq. Bu barədə RİA Novosti məlumat verib.


Prezident bu qurumlara XÜSUSİ TAPŞIRIQ VERDİ\n“Strateji Yol Xəritələrinin icrası ilə bağlı monitorinq aparılır. Monitorinqin nəticələri mənə məruzə edildi. Monitorinq göstərir ki, bəzi hallarda nəzərdə tutulan tədbirlərin icrası gecikir. Buna yol vermək olmaz”\nFAKTTV apa-ya istinadən xəbərinə görə, bunu prezident İlham Əliyev Nazirlər Kabinetinin 2017-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunmuş iclasında deyib.\n“Bütün dövlət qurumları qarşısında vəzifə qoyulub. Hər bir dövlət qurumu bilir nə etməlidir. Ona görə, bəzi qurumlarda Strateji Yol Xəritələrinin icrası 50 faizdir, 70 faizdir, bəzi qurumlarda isə 10 faizdir, 15 faizdir. Bunun izahatı tələb olunmalıdır. Mən göstəriş verirəm ki, gecikməyə yol verən qurumlar tezliklə işlərində dönüş yaratsınlar. Bütövlükdə Strateji Yol Xəritələrinin qəbulu və elan edilməsi çox ciddi islahatdır – 164 prioritet və 683 tədbir nəzərdə tutulub. Onların hamısı 2020-ci ilə qədər öz həllini tapmalıdır. Ona görə, bu məsələ ilə bağlı monitorinqin nəticələri təhlil olunmalı və burada qüsurlara yol verən qurumlar tezliklə düzəlişlər etməlidirlər. Mənə mütəmadi olaraq məlumat veriləcək. Yubanma aradan qaldırılmalıdır. Aidiyyəti dövlət qurumları nəticə çıxarsınlar”, – deyə o vurğulayıb.\nMikayıl Cabbarovdan tələbələrə ŞAD XƏBƏR